Poginuo predsednik opštine Tutin - Naslovi.net vesti\nGlas Zapadne Srbije četvrtak, 12. oktobar 2017.\nTutin - Predsednik opštine Tutin Šemsudin Kučević, izgubio je život u saobraćajnoj nesreći koja se oko 15 sati dogodila na putu Novi Pazar - Tutin. Kučević je ubrzo nakon udesa prevezen u novopazarsku bolnicu, gde je podlegao povredama, saznaje Glas zapadne Srbije. Kučević je u automobilu bio sa... »\nKučević stradao u udesu\nRadio sto plus četvrtak, 12. oktobar 2017.\nPredsednik Opštine Tutin Šemsudin Kučević poginuo je danas u saobraćajnoj nesreći koja se desila oko 15 časova na magistralnom putu Novi Pazar – Tutin. On je hitno prebačen u novopazarsku Opštu bolnicu gde su lekari pokušali da mu spasu život, ali je ubrzo podlegao povredama, potvrđeno nam je u... »\nPoginuo nepobedivi predsednik opštine Prvi čovek Tutina stradao u saobraćajnoj nesreći\nU selu Crkvine kod Tutina danas poginuo Šemsudin Kučević, predsednik opštine Tutin\nU saobraćajnoj nesreći koja se danas oko 15 časova dogodila na starom putu Novi Pazar – Tutin, kod mesta Crkvine, život je izgubio Šemsudin Kučević, dugogodišnji predsednik opštine Tutin, potpredsednik SDA Sandžaka i u više... »\nStudio B četvrtak, 12. oktobar 2017.\nPredsednik Opštine Tutin , Šemsudin Kučević, podlegao je povredama zadobijenim u teškoj saobraćajnoj nesreći koja se oko 15 sati dogodila na putu Novi Pazar – Tutin.\nKučević je hitno prebačen u novopazarsku opštu bolnicu gde su lekari pokušali da mu spasu život, ali je ubrzo podlegao povredama, potvrđeno nam je u toj zdravstvenoj ustanovi. Kako prenose mediji, Kučević je u automobilu bio sa... »


Bogdan o Partizanu: "Samo malo strpljenja" - Sportske.net\nBogdan o Partizanu: "Samo malo strpljenja"\nBivši košarkaš Partizana i miljenik "Grobara" redovno prati utakmice crno-belih a nešto lošije otvaranje sezone ne vidi kao prepreku da se na kraju ostvare dobri rezultati.\nMesec dana prošlo je od zvaničnog početka sezone za košarkaše Fenerbahčea među koje se od minulog leta svrstava i Bogdan Bogdanović.\nDoskorašnji košarkaš Partizana još uvek se privikava na novu sredinu, trenera i saigrače što je u razgovoru za "Novosti" i sam potvrdio.\n"Sve je ovo još novo za mene. Učim, snalazim se, imam pomoć saigrača, naših i stranih, trenera, stručnog štaba. Dobro smo otvorili sezonu. Jedino smo kiksirali protiv Gazijantepa, što je uslovljeno padom koncentracije. Mnogo je nas novajlija, pa se još upoznajemo. Ali, sve dolazi na mesto" ukratko rekapitulira do sada urađeno srpski reprezentativac.\nUprkos činjenici da je već tokom prvih mesec dana igranja za Fenerbahče morao da da uloži mnogo truda i vremena kako bi se uklopio u sistem, Bogdan Bogdanović ne zaboravlja "korene".\nSvoj bivši klub, bivše saigrače, Bogdan redovno prati i traži od srpske javnosti i "Grobara" strpljenje jer ne sumnja da će rezultati doći.\n"Nije nimalo lako kada ode toliko igrača, ali znam većinu momaka koji sada igraju i koliko oni i stručni štab ulažu da bi bilo bolje. Ako se ne varam, i sezonu kada je Partizan stigao do fajnal-fora Evrolige, obeležio je lošiji start. Ukratko, pamte se završni rezultati. Ako i ne budu visoki, postaviće se temelji za neke nove uspehe. Oni uvek ostaju u sećanju, a ne teška vremena. Samo malo strpljenja" poručuje Bogdanović.\nNe zaboravlja Bogdanović ni uspeh koji je ostvarila reprezentacija ali već gleda ka budućnosti, ka Evropskom prvenstvu koje će biti šansa da se "Orlovi" domognu nove medalje ali i mesta na OI u Riju.\n"Veliki rezultat, ali to je sada lepa istorija. Tako vam je u košarci, u sportu uopšte, morate da gledate napred. Na Evrobasketu će biti izuzetna konkurencija, jer svi bi na OI, koje i mi priželjkujemo. Biće možda i pritisak, jer smo svetski vicešampioni, ali navikli smo na to. Važno je da nas posluži zdravlje" zaključio je Bogdanović.


Zvezda hoće mesta u Savezu! - Sportske.net\nZvezda hoće mesta u Savezu!\nGeneralni sekretar Crvene zvezde Đorđe Stefanović potvrdio je danas da klub iz Ljutice Bogdana želi da u narednom periodu ima predstavnike na najvažnijim pozicijama u Savezu. ''Nemamo nameru da upravljamo Savezom, samo ne dozvoljavamo da se radi na štetu našeg kluba'', poručio je Stefanović.\nNaime, posle reizbora na mesto predsednika Fudbalskog saveza Srbije, Tomislav Karadžić je, kako su mnogi protumačili, ''pružio ruku Crvenoj zvezdi'', izjavom da FSS ''ne može bez veličine kao što je Zvezda''.\nPrerdstavnici crveno-belih u narednom periodu trebalo bi da zauzmu svoje pozicije u Savezu, a Karadžić je potvrdio da se o tome već vode pregovori.\n''Pregovaramo sa Crvenom zvezdom i tražimo rešenje. Oni su nam ponudili dva imena, dok smo mi izneli dva druga iz njihovih redova. Nema tu nekog ko nam je neprihvatljiv, tako da ćemo u narednih desetak dana postići dogovor'', poručio je Karadžić.\nIz Crvene zvezde tim povodom oglasio se generalni sekretar kluba Đorđe Stefanović, koji je potvrdio da crveno-beli žele da imaju predstavnike na najvažnijim mestima u Savezu.\n''Želimo da imamo predstavnike na najvažnijim mestima, i to na potpredsedničkom, člana Izvršnog odbora, ali i u Odboru za hitna pitanja i drugim organima Saveza. Cilj nam je da prvenstvo bude regularnije, a da suđenje bude pravičnije'', izjavio je Stefanović.\nOn se ispred Crvene zvezde založio i za uvođenje funkcije ''nezavisnog komesara'', koji bi nadzirao regularnost mečeva.\n''To treba da bude osoba visokog morala, spremna za samostalno istražuje sve malverzacije u fudbalu. Posebno bi trebalo da se obrati pažnja na nameštanja i odigravanje 'prijateljskih' mečeva. Savez ima istu ideju i želimo odmah da je realizujemo'', zaključio je Stefanović.


By direkcija 2. juna 2021. Istaknuto, Vesti\nDirekcija za građevinsko zemljište i izgradnju Beograda raspisala je oglas o javnom nadmetanju radi otuđenja građevinskog zemljišta u javnoj svojini Grada Beograda u Gradskoj opštini Lazarevac. Prijave za učešće se podnose do 5. jula, dok će se javno nadmetanje održati sledećeg dana u Direkciji.\nZa otuđenje je oglašeno zemljište koje se nalazi između ulica Branka Radičevića i Dušana Petrovića Šaneta, na građevinskoj parceli GP2 ukupne površine 2146 metara kvadratnih. Zemljište se nalazi u površinama namenjenim za stanovanje sa delatnostima na urbanim parcelama u zoni srednjih gustina i na parceli se može graditi objekat maksimalne visine P+2+Pk.\nLokacija je bila oglašena za otuđenje tokom 2019. godine kada nije pristigla nijedna prijava, tako da se početni iznos cene za otuđenje građevinskog zemljišta umanjuje za 20% i sada iznosi 12.111.800,81 dinar. Zemljište će biti prodato investitoru koji ponudi najveću cenu za lokaciju, a cena mora biti ista ili veća od početne i kasnije se ne može umanjivati.


Bh dijaspora Archives - BHDijaspora.net\nVojin Mijatović, potpredsjednik SDP-a BiH, oglasio se na svom Facebook nalogu nakon posljednjih izjava člana Predsjedništva BiH Milorada Dodiko o “mirnom razlazu” u našoj državi. Mijatović ističe kako će Dodik nakon oktobarskih izbora krenuti u secesiju ukoliko Pokret za državu ne bude imao dovoljan broj poslanika u Narodnoj skupštini RS-a. – I danas je Milorad …\nSituacija je “alarmantna”: Vojin Mijatović “podiže bh. dijasporu na noge”! Read More »\nBosanac iz njemačkog Bundestaga Adis Ahmetović ozbiljno upozorava: “Hoće li država BiH opstati ili ne odlučiti će ovi izbori!”\nParlamentarna grupa SPD-a, Zelenih i Liberala već sedmicama intenzivno radi na pripremi teksta rezolucije Bundestaga o BiH, kazao je zastupnik Adis Ahmetović. On očekuje da rezolucija do kraja mjeseca bude usaglašena, a u junu i usvojena u Parlamentu Njemačke, te da i parlamenti drugih zemalja usvoje slične dokumente. Različita mišljenja o dijelovima sadržaja ovog dokumenta …\nBosanac iz njemačkog Bundestaga Adis Ahmetović ozbiljno upozorava: “Hoće li država BiH opstati ili ne odlučiti će ovi izbori!” Read More »\nĆamil Duraković uputio poziv bosanskohercegovačkoj dijaspori: “Bosanci i Hercegovci hoćemo li pobjedu ili da nastavimo plakati kako nam ruše državu!?”\nĆamil Duraković uputio je poziv bosanskohercegovačkoj dijaspori. Detaljno je objasnio kako građani BiH van domovine registrovati za predstojeće izbore. “Širom svijeta živi preko 500 000 Bosanaca i Hercegovaca sa pravom glasa i adresom u entitetu Republika Srpska. 2018. Milorad Dodik je pobijedio sa 368 210 glasova. 2014. Mladen Ivanić je pobijedio sa 317 799 glasova. …\nĆamil Duraković uputio poziv bosanskohercegovačkoj dijaspori: “Bosanci i Hercegovci hoćemo li pobjedu ili da nastavimo plakati kako nam ruše državu!?” Read More »\nBosna i Hercegovina je na drugom mjestu u Evropi po emigraciji, a na 140. mjestu u svijetu prema pokazatelju nazvanom “odliv mozgova”. Procjene su da je više od 60% kvalifikovanih naučnika, istraživača, univerzitetskog osoblja napustilo zemlju u posljednjih 20 godina. O ljudima koji odlaze i koji se vraćaju za Novi dan govorili su Edina Selešković …\nJako važno pitanje za dijasporu, promjene su veoma blizu: “Termin vratili se ili ne, nema više nikakvog smisla” Read More »


Danas počinje 10. Beldocs\nIzvor\tTanjug\tmaj 08, 2017\nProjekcijom filma "Još jednom s emocijom" Endrjua Dominika, o nastanku legendarnog albuma "Skeleton Tree" Nika Kejva, danas u Sava Centru počinje 10. Međunarodni festival dokumentarnog filma "Beldocs".\nBEOGRAD - Projekcijom filma "Još jednom s emocijom" Endrjua Dominika, o nastanku legendarnog albuma "Skeleton Tree" Nika Kejva, danas u Sava Centru počinje 10. Međunarodni festival dokumentarnog filma "Beldocs".\nPod sloganom "Nije još mrak", do 15. maja biće prikazano 89 filmova u više programskih celina, u prisustvu velikog broja gostiju - od filozofa Bernara Anrija Levija do porno zvezde Ćićoline.\n« Oliver Stoun o snima film o Putinu BOND JE MRTAV: Umro Rodžer Mur nakon kratke borbe sa rakom »\nTri znaka zodijaka kojima ne treba verovati\nPrema astrolozima, nekim znacima zodijaka se ne može verovati, piše "Ženski magazin". Ovo…\nIspovest advokatice iz Prokuplja o perverznom seksu sa robijašem! 18+\nIvana je prihvatila da bude branilac po službenoj dužnosti, verujući da će njen štićenik…\nVoćni rolat sa kupinama\nSastojci: Miks šumskog voća ili kupine 550 grama Šećer u prahu 225 grama 3 jajeta 1/3…\nŠta znače imena pojedinih gradova u svetu\nNa svetu postoji 7.106 živih jezika, pa je agencija "On The Go Tours" odlučila da se…\nOko Jupitera pronađeno još deset novih meseca\nAstronomi i dalje otkrivaju mesece oko Jupitera, a u najnovijem otkriću uočili su ih 10,…


Boaći: Vratio bih se i da ne igramo Ligu šampiona\nBeta 4. septembra 2018. 14:50\n„Zahvaljujem Bogu što sam danas ovde, uvek kažem da bez Boga nema ni Boaćija. Hvala svima koji su me doveli u Zvezdu i svima vama koji ste došli da mi pružite podršku. Osećam se kao kod kuće i hvala mom menadžeru koji mi je omogućio da budem ponovo u Zvezdi. Uradiću sve što mogu da na svakoj utakmici Zvezde lopta bude u protivničkoj mreži“, rekao je Boaći novinarima u Beogradu.\n„Vratio bih se sigurno jer verujem u ovaj klub, došao sam tu da igram fudbal. Ljudi me ovde vole, svi me lepo prihvataju i to je jedan od razloga mog povratka“, rekao je Boaći.\nOn se u klub iz Ljutice Bogdana vratio posle šest meseci igranja u kineskom Djangsu Suningu.\n„Ne mislim da je Kina korak nazad u mojoj karijeri. Svakako ne može svako mesto i svaki klub da bude podjednako prijatan za fudbalera. Dosta sam tamo naučio i vratio sam se ovde da radim svoj posao“, rekao je Boaći.\nCrvena zvezda će ove sezone igrati grupnu fazu Lige šampiona, a Boaći je rekao da je srećan što će i on biti deo toga.\n„Srećan sam što su moji saigrači uspeli da ostvare plasman u Ligu šampiona, oni su pravi ratnici. Nije mi bilo lako pri 2:0 za Salcburg, ali kada su izjednačili došlo mi je da polomim daljinski, ali jako sam srećan što ću s njima igrati Ligu šampiona“, rekao je Boaći.\n„To su odlični timovi, ali mnogi od njih zavise od pojedinaca, dok Crvena zvezda igra kao tim. Nisu navikli da igraju u atmosferi kakva je na Marakani i mislim da će i to biti naša prednost“, dodao je Boaći\n„Bitno je da igrač kao što je Srnić nosi broj 14 i nemam problem sa tim. Izabrao sam 99 iz ličnih razloga, želim da postignem mnogo golova, pa sam zato izabrao tako veliki broj“, kazao je Boaći.


Lučani: Ekipa Mladosti započela pripreme, sledi odlazak u Tursku\nLučanska Mladost je započela pripreme za prolećni nastavak takmičenja u okviru Super lige Srbije, a uskoro sledi i odlazak u Tursku gde će ekipa Nenada Milovanovića odigrati veći broj kontrolnih mečeva.\nProzivkom igrača, a zatim i prvim treningom, otpočele su pripreme fudbalera Mladosti za predstojeću prolećnu polusezonu. Na startu okupljanja održana je i konferencija za štampu, a prisutnima se obratio šef stručnog štaba plavo-belih Nenad Milovanović koji je izneo svoja očekivanja i upoznao sve sa planovima vezanim za pripremni period.\nTokom pripremnog perioda ekipa Mladosti će odigrati veći broj kontrolnih utakmica, a prvi susret na pripremam u Turskoj planiran je za 21.januar kada će se Lučanci sastati sa ekipom Kapošvar Rakočija. Potom slede mečevi sa Hermanštadom (24.januar), Vorsklom (27.januar), Desna Černigovim (30.januar), dva duela sa ruskim prvoligašima Arsenal Tulom (31.januar) i Orenburgom (3.februar), a pred povratak u Srbiju sa kazahstanskim Kajsarom (7.februar).\nNa startu prolećne polusezone koji je zakazan za 16.februar ekipa Mladosti će u okviru 22.kola Super lige Srbije biti gost šabačke Mačve.


Danas kreće isplata minimalaca za 232.000 preduzeća - Biznis Telegraf.rs\nProsečna minimalna zarada od januara ove godine u Srbiji iznosi 30.022 dinara / Foto: Shutterstock\nIsplata minimalaca za oko 1 milion zaposlenih u 232.000 preduzeća u Srbiji, koja su tražila ovaj vid podrške države, počinje danas, a novac će biti uplaćen na namenske račune tih firmi.\nMinistar finansija, Siniša Mali, rekao je da država za prvu isplatu izdvaja 32 milijarde dinara, dok će ukupno taj iznos biti veći tri puta, jer će se isplaćivati za tri minimalne zarade po zaposlenom, i iznosiće više od 90 milijardi dinara.\nMali je rekao da je 232.000 poslodavaca tražilo pomoć države u vidu isplate tri minimalca u ukupnom iznosu od 750 evra (oko 90.000 dinara), a da se prijavilo više od 1.055.000 zaposlenih.\nPravo na pomoć države imaju preduzetnici, preduzetnici paušalci, njihove kolege u istom statusu - poljoprivrednici, pravna lica koja su razvrstana kao mikro, mala i srednja... Isplata, inače, ide u tri rate - maj, jun i jul ove godine.\nVideo: Ministar finansija: Više od 7.000 ljudi se javilo za novčanu pomoć Službi za zapošljavanje\nMilion zaposlenih se prijavilo za pomoć države: Oko 7. maja isplata prvih minimalaca


Foto: Jug media / Privatna arhiva\nPrema prvim informacijama sa lica mesta, on je izgubio kontrolu nad vozilom i sleteo u kanal, a bio je sam.\nU Lojanice su pozvane dve vatrogasne ekipe kako bi iz izvukli telo, pa se pretpostavlja i da se vozilo zapalilo. Brzo je stigla policija i osnovni javni tužilac, ali nisu želeli da saopšte identitet nastradalog vozača sve dok ne budu u potpunosti sigurni.\nU Okružnom zatvoru u Leskovcu utvrđeno je prisustvo virusa korona kod jednog pripadnika Službe za obezbeđenje, saopštila je Uprava za izvršenje krivičnih sankcija.\nVlada donela Uredbu prema kojoj se suđenje može odvijati putem Skajpa dok traje vanredno stanje\nVlada Srbije donela je Uredbu prema kojoj se za vreme vanrednog stanja, proglašenog 15. marta, suđenje može odvijati putem video-konferencijske veze, radi sprečavanja širenja korona virusa.\nGrupa zatvorenika koji služe kaznu u zatvorima Crne Gore traže od vlade da ih zaštiti od eventualnog širenja korona virusa, dok iz Uprave za izvršenje krivičnih sankcija (UIKS) tvrde da su doneli krizni plan rada i obezbeđenja u slučaju pojave virusa u zatvorskim objektima.


Foto: capacity4dev / youtube\n- Treba da budemo ponosni na uspehe. Ali, moramo da znamo da ako konfrontaciju zamenimo saradnjom, možemo da postignemo više. Različitost je vrednost, ne prepreka- rekao je Žofre na otvaranju Beogradskog bezbednosnog foruma.\nOn je ukazao da je pandemija kovida 19 najnoviji i najveći test za Evropu i svet, podsećajući da je Evropa za samo nekoliko meseci donela važne odluke, pre svega o zajedničkom zaduživanju, tako da se evropska ekonomija oporavlja brže nego što se očekivalo.\nNaučili smo da smo u istom čamcu i da moramo da se spasimo zajedno, rekao je Žofre, navodeći da je pandemija globalni problem, te da i odgovor na krizu mora da bude zajednički, globalan.\n- Uvek smo delili vakcine fer sa ostalim svetom. Izvezli smo onoliko, koliko smo isporučili sopstvenim građanima - rekao je šef delegacije EU u Srbiji.\nŽofre je ukazao da su klimatske promene, pored kovida 19, velika pretnja.\nImamo 'vakcinu' za to, koja treba odmah da se primeni. Predstojeći Samit u Glazgovu šansa je da se dogovori rešenje, rekao je Žofre uz podsećanje da je dogovorena Evropska zelena agenda, da su članice privržene postizanju ciljeva do 2030, a da se sada radi na usvajanju zakonskih mera kako bi se ti ciljevi dostigli.\n"Sa Samita u Sloveniji poslata važna poruka regionu" Žofre: Nema sumnje da je cilj proširenje Evropske unije\nDodao je, ipak, da EU ne može to sama, već mora učiniti to uz podršku.\n- Ne donosimo novi preldog u Glazgov, već želimo da mobilišemo druge da deluju - rekao je Žofre.\n- Srbija je već odlučila da investira u svoju budućnost. Znamo da delimo mnogo toga, a tako i istu sudbinu - rekao je Žofre.\nŽofre je podsetio da su države članice nedavno na Samitu u Sloveniji pružile podršku pristupanju regiona, a prošle sedmice izdat Izveštaj EK o napretku u kojem je istaknuta privrženost Srbije reformskoj agendi.\n- Važno je da radimo zajendo na jačanju puta ka EU, da ZB bude uključen u razmišljanje o budućnosti Unije - dodao je on.\nKada je reč o dijalogu Beograda i Prištine, Žofre je rekao da je važno da se reše sva otvorena pitanja, a da Beograd i Priština treba da iskoriste priliku da postignu dogovor o normalizaciji odnosa.\n- Vidimo obnovljene napore EU i SAD, što je znak transatlanstkog jedinstva. Dijalog koji EU organizuje je jedina platforma koja može efektivno da se bavi tim pitanjem. To što smo uspeli da postignemo sporazum oko nedavnih događaja pokazuje da je to moguće. Nadamo se da će dijalog otvoriti blagorodnije diskusije u budućnosti - dodao je Žofre.\nSvetska zdravstvena organizacija je u ponedeljak ocenila da će se novi soj omikron verovatno proširiti globalno. Ono što sada mnoge interesuje jeste šta to znači za postojeće mere i načine borbe protiv korona virusa.\nI austrijski ministar finansija najavio da PODNOSI OSTAVKU: Blimel se vodi kao jedan od optuženih, pored Kurca, u istrazi za proneveru i mito\nPREDAO SE! Uhapšen muškarac koji je izazvao incident sa sačmarom ispred zgrade UN (VIDEO)\nMuškarac koji je ranije danas izazvao incident pošto je uperio sebi sačmaricu u vrat pored sedišta Ujedinjenih nacija u Njujorku uhapšen je i ne predstavlja pretnju građanima, objavila je tamošnja policija.\nUkrajinski šef diplomatije: "Ne planiramo pokretanje ofanzive u Donbasu"\nUkrajina je posvećena mirovnom rešavanju problema Donbasa i nema planove da pokrene ofanzivne operacije u regionu, izjavio je ukrajinski ministar spoljnih poslova Dmitrij Kuleba uoči sastanka u Stokholmiu sa američkim državnim sekretarom Entonijem Blinkenom.\nPANIKA U UJEDNJENIM NACIJAMA Sedište u Njujorku pod blokadom zbog naoružanog muškarca (VIDEO)\nSedište Ujedinjenih nacija u Njujorku nalazi se pod blokadom policije, javljaju strani mediji.\nAmerički glumac Alek Boldvin izjavio je u intervjuu za ABC Njuz koji je danas emitovan da ne zna kako je "živi" metak dospeo na set filma "Rđa" i da nije povukao okidač pištolja koji je usmrtio direktorku fotografije Halinu Hačins tokom probe.\nMilanović nakon najave EU o OBAVEZNOJ VAKCINACIJI: "U ovom pokušaju kontrole svega vidim opasnosti i posrnuće"\nHrvatski predsednik Zoran Milanović je, komentariišući najve Evropske unije o mogućem obaveznom vakcinisanju, rekao da u tom pokušaju kontrole vidi "opasnost i posrnće".\nVelika Britanija je registrovala 53.945 novih slučajeva zaraze virusom korona, što je najviše u jednom danu od 17. jula, navodi se u Vladinim podacima.\nPAPA U POSETI KIPRU Sa ostrva vodi 50 migranata u Italiju\nPapa Franja će sa sobom povesti 50 migranata sa Kipra, rekao je kiparski predsednik Nikos Anastasijadis primajući danas papu u predsedničkoj palati u Nikoziji.


Za dnevni red VDS Katedra prosleđuje kroz sistem za elektronski dnevni red prijavu teme i dopis šefa Katedre sa predlogom Komisije za ocenu ispunjenosti uslova i naučne zasnovanosti teme. Katedra dostavlja referentu i jedan potpisan primerak dopisa šefa Katedre. Komisiju čine najmanje tri člana iz reda nastavnika, odnosno istraživača iz oblasti koja je srodna temi doktorske disertacije. U tročlanoj Komisiji najmanje jedan, a u četvoročlanoj i petočlanoj najmanje dva člana Komisije moraju biti zaposleni na Fakultetu. Najmanje jedan član mora biti lice koje nije zaposleno na Fakultetu.\nPredsednik Komisije za ocenu ispunjenosti uslova kandidata i naučne zasnovanosti teme doktorske disertacije u roku od 30 dana od dana prijave teme na NNV dostavlja izveštaj (Obrazac 3) koji potpisuju svi članovi Komisije. Izveštaj komisije se razmatra na sastanku nadležne Katedre, koja nakon usvajanja izveštaj prosleđuje na dnevni red VDS i NNV. Nepotpisana elektronska verzija se u sistem za dnevni red unosi u .doc formatu. Referentu za doktorske studije se dostavljaju dva potpisana primerka izveštaja Komisije. Uz prijavu teme se dostavljaju i etičke dozvole, ukoliko su potrebne.


Planovi širenja Moskve napreduju - Gradjevinarstvo.rs\nPlanovi povećavanja grada Moskve za 2,4 puta od svoje postojeće veličine su dobili veliki iskorak napred ove sedmice jer su deset timova koji su izabrani na javnom konkursu otišli u Rusiju da se sretnu sa Ruskim federacionim savetom gde će predstaviti svoje koncepte. (O ovom velikom projektu smo već ranije pisali i taj tekst možete pročitati ako pratite link na kraju ovog teksta.)\nKonzorcijum arhitektonskog biro OMA, AMO, Strelka instituta za medije, biroa Architecture and Design, Project Meganom i kompanije Siemens dobio je najviše ocene za njihov predlog, što ukazuje na stvaranje logističkih čvorišta izvan sadašnjih granica grada Moskve povezanih brzim železničkim mrežama.\nU prvom krugu takmičenja, koji je bio skoncentrisan na plan aglomeracije Moskve u celini, OMA je predložio zajednički okvir za razvoj Moskve i Moskovske oblasti, pod kojima bi administrativne granice i politički mandati mogli da zadovolje celokupnu aglomeraciju.\nKonzorcijum, vođen arhitektonskim birom OMA, predložio je logistička čvorišta izvan sadašnjih granica Moskve koji bi bili povezani sa gradom i moskovskom oblasti brzom železnicom, integrušući sve vidove infrastrukture: saobraćaj, industriju i energetiku. Predlog je takođe sugerisao da razvoj ne bi trebao da se isključivo oslanja na državno finansiranje, već bi trebalo uvesti koncept javnog privatnog partnerstva.\nProjekat ekspanzije od 148.000 hektara ima za cilj da ublaži pritisak na centar grada koji trenutno doživljava intenzivna zagušenja. Ovi problemi saobraćaja i gustine naseljenosti izazvali su transportne, ekološke i društvene probleme koji su doveli do toga da Savet pozove multidisciplinarne timove da predlože inteligentna projektna rešenja. Pobednik ne mora biti neko od deset konzircijuma, već to može biti nova grupa napravljena od strane moskovskih vlasti od biroa i preduzeća koja su ušla u uži krug.


To je za Radio Slobodna Evropa potvrdio advokat koji ga, kako je rekao, povremeno zastupa, Živojin Jokanović.\n“On nije optužen ni za šta”, kazao je Jokanović. “On je na Kosovu celo vreme, u Mitrovici, od kada je ukinuto to ekstradiciono... Zapravo, kada je ukinuta poternica”, dodao je kratko Jokanović.\nRSE je pokušao preko “Srpske liste”, Radoičićeve partije, da sa njim stupi u kontakt što nam do zaključenja ovog teksta nije uspelo.\nMilan Radoičić, potpredsednik Srpske liste (vodeće partije kosovskih Srba) i biznismen, se zajedno sa drugim biznismenom sa severa Kosova, Zvonkom Veselinovićem, dovodi u vezu sa ubistvom Olivera Ivanovića.\nIvanović je bio lider opozicione Građanske inicijative Sloboda, demokratija pravda (SDP). Ubijen je ispred sedišta stranke u Severnoj Mitrovici pucnjima iz pištolja januara 2018. godine.\nOptužnica je podignuta protiv Nedeljka Spasojevića (policijski službenik), Marka Rošića (građanin Severne Mitrovice), Silvane Arsović (sekretarica ubijenog Olivera Ivanovića), Dragiše Markovića (policijski službenik), Žarka Jovanovića (policijski službenik) i Radeta Basare (policijski službenik).\nMeđu osumnjičenima za ubistvo Olivera Ivanovića se pominju Željko Bojić (šef operative Policije Kosova za region sever), Milan Radoičić (biznismen) i Zvonko Veselinović (biznismen). Sva trojica osumnjičenih su bila u bekstvu kada je kosovsko tužilaštvo podiglo prvu optužnicu.\nRadoičić i Veselinović se u optužnici pominju kao “vođe kriminalne grupe”, koja je planirala ubistvo srpskog političara Olivera Ivanovića.\n“Podignute su do sada tri optužnice, oni (Radoičić i Veselinović) se od prve optužnice tako pominju”, kaže Jovana Filipović, advokatica optužene Silvane Arsović.\nNa pitanje da li je protiv njih ikada podizana optužnica, Filipović navodi:\n“Nije, oni nisu optužena lica u ovom postupku jer Zakon o krivičnom postupku Kosova zabranjuje da se optužnica podigne protiv lica koja nisu dostupna organima gonjenja Kosova.”\nZašto nije uhapšen Milan Radoičić?\nPolicija Kosova je 23. novembra 2018. godine sprovela akciju na severu Kosova, u cilju hapšenja osumnjičenih za ubistvo Olivera Ivanovića. Tada je uhapšeno nekoliko osoba ali Milan Radoičić se nije nalazio u svom stanu tokom ove policijske akcije.\nPotom se saopštenjem javnosti obratio i sam Radoičić uz navode da “nema nikakve veze sa ubistvom Ivanovića”, te “da su došli u njegov stan samo sa jednim ciljem – da ga ubiju".\nPravosudnim organima u Srbiji Milan Rodičić je poznat od 2011. godine. Tada je protiv njega i Zvonka Veselinovića podignuta optužnica kojom su obojica bili optuženi za prisvajanje 32 kamiona Hipo Alpe Adria Lizinga.\nŠta se navodi u optužnici o Radoičiću?\nKako stoji u optužnici Specijalnog tužilaštva Kosova od novembra 2020. godine, a u koju je RSE imao uvid, Radoičić je označen kao “vođa organizovane kriminalne grupe” koja je detaljno planirala ubistvo Olivera Ivanovića a u kojoj je vladala hijerarhija sa jasno definisanim ulogama učesnika.\nOptuženima se na teret stavlja da su od 2014. do 2018. bili deo kriminalne grupe na čelu sa Milanom Radoičićem i Zvonkom Veselinovićem, te da su u kontinuitetu pokušavali da pod svoju kontrolu stave Severnu Mitrovicu.\nNavodi se i da su optuženi svesno i namerno pomagali toj kriminalnoj grupi u cilju izvršenja krivičnog dela ubistva Olivera Ivanovića.\nŠta je obećao tužilac?\nTužilac Burim (Qerkini) Ćerkini je tokom suđenja 6. jula rekao da će u ovom procesu biti jasnih dokaza u organizovanju ubistva Olivera Ivanovića.\n“Oni koji su izvršili ubistvo ne nalaze se pred sudom, njihov identitet je i dalje nepoznat”, rekao je Ćerkini.\nNapomenuo je, međutim, da će Specijalno tužilaštvo dokazati da su optuženi, koji prisustvuju suđenju, učestvovali u otklanjanju prepreka za ubistvo, zloupotrebe službenog položaja, učestvovali u saradnji sa osobama koje su izvršile ubistvo.\nIma li objašnjenja o ukidanju naloga?\nNalog za hapšenje Radoičića ukinut je marta 2021, a zašto to još uvek niko na Kosovu ne može da odgovori.\nInformaciju o ukidanju naloga za hapšenje Radoičića zvanično nije saopštila nijedna pravosudna institucija ali je za lokalne medije na Kosovu to ranije potvrdio sudija Valjon Kurtaj (Valon). RSE od Kurtaja nije uspeo da dobije izjavu.\nAbeljard (Abelard) Tahiri, tadašnji ministar pravde, u avgustu 2019. godine rekao da je “kompletiran dosije Milana Radoičića o ubistvu Olivera Ivanovića i prosleđen u cilju izdavanja međunarodne poternice". Međutim, Misija UN na Kosovu koja raspisuje takve poternice jer Kosovo još nije član Interpola, te godine nije potvrdila, niti demantovala informaciju da je za raspisana takva potjernica za Radojičićem.\nEhat Miftaraj iz Kosovskog instituta za pravdu ocenjuje da nema smisla da se Milan Radoičić pominje u optužnici povodom ubistva Olivera Ivanovića kao vođa kriminalne grupe a da protiv njega do danas tužilaštvo nije podiglo optužnicu.\n“Sa stanovišta krivičnog postupka i važećeg zakonodavstva na Kosovu, jedini razlog zbog kojeg se međunarodna poternica mora opozvati, je u slučajevima kada tužilaštvo odbacuje odluku o pokretanju krivičnog postupka protiv Radoičića zbog nedostatka dokaza da je isti uključen u slučaj ubistva”, kaže Miftaraj za Radio Slobodna Evropa.\nNa koja pitanja nema odgovora?\nRSE je poslao upite i Tužilaštvu Kosova, tužiocu u slučaju Burimu Ćerkiniju, Osnovnom sudu u Prištini, Tužilačkom savetu Kosova, Policiji Kosova i bivšem tužiocu Sulj Hodži, koji je decembra 2019. godine podigao prvu optužnicu u slučaju ubistva Olivera Ivanovića.\nOdgovori koji su stigli uglavnom se odnose na prebacivanje odgovornosti na Osnovni sud u Prištini, ispred kog se i vodi sudski postupak u slučaju Ivanovića.\nIz Tužilaštva Kosova na upit zašto je zatraženo ukidanje naloga za hapšenje Milana Radoičića ako se on u optužnici pominje “kao vođa kriminalne grupe” koja je planirala Ivanovićevo ubistvo, kratko odgovaraju “kontaktirajte nadležni sud”.\nIz Tužilačkog saveta Kosova kažu da ne komentarišu odluke suda i dodaju “obratite se sudu koji vodi slučaj”.\nOd tužioca Burima Ćerkinija, Osnovnog suda u Prištini i Policije Kosova do objavljivanja ovog teksta odgovor nije stigao.\nŠta je tražila stranka premijera Kurtija?\nInače, od Tužilačkog saveta Kosova je Samoopredeljenje, vodeća partija na Kosovu premijera Aljbina (Albin) Kurtija, početkom marta tražilo da reaguje povodom odluke da se Radoičiću ukine nalog za hapšenje.\nIz Vlade Kosova nisu odgovorili da li su nadležne institucije objasnile odluku o Radoičiću, koga je Samoopredeljenje tada nazvalo “najvećim posleratnim zločincem”.\nRadoičić u Srbiji\nRadoičić se od kraja 2018. godine do ukidanja naloga za hapšenje nalazio u Srbiji, gde je redovno učestvovao na sastancima sa tamošnjim visokim zvaničnicima, pošto je par meseci nakon ubistva Ivanovića izabran za potpredsednika Srpske liste, koja je 2013. godine formirana uz podršku zvaničnog Beograda.\nSrpska lista danas drži vlast u svim opštinama sa srpskom većinom na Kosovu. Na poslednjim februarskim parlamentarnim izborima, Srpska lista je osvojila svih deset poslaničkih mesta u Skupštini Kosova, rezervisanih za srpsku zajednicu a u Vladi Kosova je dobila Ministarstvo za zajednice i povratak, na čijem je čelu Goran Rakić, inače predsednik Srpske liste.\nTakođe, na čelu svih deset opština sa srpskom većinom na Kosovu su kadrovi Srpske liste.\nRadoičić je poslednji put, kao politički predstavnik Srba sa Kosova, viđen na sednici Skupštine Srbije 22. juna, na kojoj je predsednik Srbije Aleksandar Vučić izveštavao o Kosovu.\nNa redu je treća optužnica\nU roku od tri godine, Specijalno tužilaštvo Kosova je podiglo tri optužnice u slučaju ubistva Olivera Ivanovića.\nPripremno ročište je održano samo na osnovu druge i treće optužnice a okrivljeni Nedeljko Spasojević, Marko Rošić, Rade Basara, Silvana Arsović, Dragiša Marković i Žarko Jovanović su se izjasnili da nisu krivi.\nU poslednjoj optužnici, na osnovu koje je 6. jula ispred Osnovnog suda u Prištini održano i prvo ročište na kome su sve strane imale pravo da daju uvodnu reč, precizira se kako su četvoro optuženih (Spasojević, Rošić, Basara, Arsović) bili deo kriminalne grupe koja je radila na ubistvu Olivera Ivanovića dok su još dvoje (Dragiša Marković i Žarko Jovanović) radili na prikrivanju dokaza, odnosno da su zloupotrebili svoju službenu dužnost.\n“Postoje ubedljivi dokazi da su ovo četvoro bili deo kriminalne organizovane grupe koja je delovala u Severnoj Mitrovici od 2014. do 2018. godine i da su odgovorni za teško ubistvo srpskog političara Olivera Ivanovića 16. januara 2018. godine”, rekao je tužilac Burim Ćerkini u uvodnoj reči.\nBitno je naglasiti, rekao je dalje tužilac, da ova grupa optuženih nije nastupala sama već da postoje i “drugi” za koje postoji osnovana sumnja da su učestvovali u organizovanju ubistva. On je, međutim, istakao i da izvršitelji atentata na Olivera Ivanovića i dalje nisu poznati.\nTužilaštvo je najavilo da će ukupno biti saslušano oko 100 svedoka.\nŠta je ranije tvrdilo Tužilaštvo Kosova?\nPrvu optužnicu Specijalno tužilaštvo je protiv šest osoba podiglo 2. decembra 2019. godine dok je za Milanom Radoičićem, Zvonkom Veselinovićem, i Željkom Bojićem izdat međunarodni nalog za hapšenje, imajući u vidu da su se nalazili u bekstvu.\nU toj prvoj optužnici je navedeno da pomenuta navodna kriminalna grupa nije slučajno formirana, već da je delovala od 2011. godine a da su na njenom čelu bili upravo Milan Radoičić i Zvonko Veselinović.\nUoči podizanja prve optužnice 2. decembra 2019. godine tadašnji specijalni tužilac Sulj Hodža, naveo i kako u Severnoj Mitrovici postoje dobro organizovane kriminalne grupe koje predvodi Milan Radoičić. On je tada izneo i saznanja da je takozvana kriminalna grupa Milana Radoičića imala uticaj i na Policiju Kosova kao i na ostale opštinske strukture u Severnoj Mitrovici.\nU međuvremenu je Sulj Hodža krajem decembra 2019. godine dostavio i drugu izmenjenu optužnicu, ali brzo odlazi u penziju a slučaj preuzima novi glavni specijalni tužilac, Bljerim (Blerim) Isufaj.\nOn je na prvom pripremnom ročištu 11. februara 2020. godine, takođe rekao da su okrivljeni u slučaju Olivera Ivanovića delovali kao organizovana kriminalna grupa, koju su predvodili okrivljeni Zvonko Veselinović i Milan Radoičić.\n“Svi okrivljeni su delovali u kontinuitetu i aktivno su učestvovali u krivičnim delatnostima grupe, znajući da će tako doprineti realizaciji kriminalnih aktivnosti grupe i realizaciji sticanja direktne ili indirektne finansijske dobiti ili drugih koristi, s ciljem uspostavljanja kontrole nad biznisima i politikom u Severnoj Mitrovici”, naveo je Isufaj.\nVeć novembra 2020. godine podneta je i treća optužnica, nakon što je Apelacioni sud u Prištini prethodnu vratio Tužilaštvu na dopunu.\nNa osnovu treće optužnice do sada je održano pripremno ročište u februaru kada su se optuženi izjasnili da nisu krivi a potom i prvo ročište 6. jula na kome su strane dale uvodnu reč.\nAdvokatica Jovana Filipović, koja brani optuženu Silvanu Arsović, kaže da u narednom periodu sledi izvođenje dokaza saslušavanjem svedoka.\n“Biće saslušano po tri svedoka u jednom danu, mi smo dobili tri termina za septembar mesec”, rekla je Filipović za RSE.\nŠta je prethodilo ubistvu Olivera Ivanovića?\nOliver Ivanović je bio nosilac liste "Sloboda demokratija pravda - Oliver Ivanović" na kosovskim lokalnim izborima, koji su održani novembra 2017. godine, par meseci pre njegovog ubistva.\nTokom predizborne kampanje za te lokalne izbore, zbog zastrašivanja Srba na severu Kosova, četvoro kandidata sa njegove liste se povuklo a njemu je u Severnoj Mitrovici zapaljen i automobil.\nTakođe, Ivanović je početkom 2014. godine bio jedan od kandidata za predsednika opštine Severne Mitrovice, kada je uhapšen pod sumnjom da je počinio ratni zločin nad kosovskim albanskim civilima tokom 1999. i 2000. godine.\nGodine 2016. je osuđen na devet godina zatvora da bi Apelacioni sud Kosova februara 2017. naložio ponovno suđenje. U aprilu mu je ukinut kućni pritvor i omogućeno mu je da se brani sa slobode.\nOliver Ivanović, predsednik građanske inicijative "Sloboda, demokratija, pravda", ubijen je iz vatrenog oružja ispred stranačkih prostorija u Severnoj Mitrovici 16. januara 2018. godine. Na njega je pucano iz vozila u kretanju tipa Opel Astra bez registarskih tablica, koje je kasnije istog dana pronađeno zapaljeno.\nOsim na Kosovu, istragu ubistva Olivera Ivanovića vodi i Specijalno tužilaštvo Srbije, koje nije odmaklo dalje od predistražnog postupka iako je predsednik Srbije Aleksandar Vučić 3. jula 2019. godine rekao kako” Beograd misli da ima ime ubice”.\nOn je tom prilikom rekao i da Milan Radoičić “nije cvećka” ali da nema veze sa ubistvom Olivera Ivanovića.\n„Sa svim što smo dobili od Ministarstva unutrašnjih poslova i Bezbednosno informativne agencije, sa sigurnošću možemo da kažemo da Radoičić ni na koji način nije učestvovao u likvidaciji Olivera Ivanovića“, kazao je tada predsednik Srbije.\nKosovo i Srbija se međusobno optužuju da druga strana ne sarađuje po pitanju ravetljavanja ubistva Olivera Ivanovića.


Srbija Srbija se spotiče o Ukrajinu i Rusiju 14. april/travanj, 2014.\nProtest podrške Rusiji u Beogradu početkom marta 2014. Podijelite\nPrepucavanje se preselilo na teren političkih stranaka. Predstavnica Demokratske stranke u Parlamentarnoj skupšitni Saveta Evrope Nataša Vučković je na pres konferenciji odbacila optužbe da su ona i Vesna Marjanović glasale protiv interesa Srbije. “Naš stav prilikom glasanja je bio izrazito prosrpski, a nije bio antiruski. Nije istina da smo glasale za izbacivanje ruskih kolega jer smatramo da je prisustvo Rusije i njihov rad veoma bitan za Savet Evrope. Ova rezolucija naglašava važnost principa teritorijalnog integriteta. Mislim da mi u Srbiji, s obzirom na politiku koju imamo o nepriznavanju nezavisnosti Kosova, ali i s obzirom na istoriju koju smo proživeli u poslednjih dvadeset godina, moramo da branimo princip teritorijalnog integriteta u svakoj situaciji ako želimo da budemo kredibilni. I zato smo glasali za rezoluciju smatrajući da je to jedan od osnovnih srpskih nacionalnih ciljeva. Mislim i da je pokušaj disciplinovanja poslanika od strane nekih partija izraz nerazumevanja i Saveta Ervope i Parlamentarne skupštine. Meni je drago da Demokratska stranka nije pošla tim putem”, navela je Nataša Vučković.


Ministarstva demantuju premijera - Istinomer\n„Sa Ruskom Federacijom načelno je dogovoren kredit za budžet od 200 miliona dolara, ali to još nije formalizovano. Kredit će nam biti odobren uz kamatu koja je trenutno oko 3,6 odsto. To je najniža kamata, ako se isključi ona koju dobijamo od Svetske banke ili EU.“\nPremijera su, međutim, ubrzo demantovali šef pregovaračkog tima Srbije, ali i ministar za infrastrukturu.\n„Pregovori o ruskom kreditu Srbiji u vrednosti od milijardu dolara uskoro bi trebalo da budu završeni. Za sada nisu precizirani uslovi otplate ni dela ruskog kredita za budžet, niti za infrastrukturu. Još se vode pregovori o uslovima kredita i javnost će o svemu biti obaveštena kad se postigne konačni dogovor, a nadamo se da će to biti vrlo brzo.“\nšef srpskog pregovračkog tima Zoran Ćirović, Beta, 9. decembar 2009. godine\n„Pregovori o infrastrukturnom delu takozvanog ruskog kredita su u toku. Pregovori se odvijaju u dobrom pravcu. Za sada je dogovorena kamatna stopa od 3,6 odsto na godišnjem nivou, a visina pozajmice nije povećana, već je ostala na nivou od 800 miliona američkih dolara. Sva tri projekta se odnose na železnički saobraćaj, što pokazuje značaj železničkog koridora 10. O svemu tome pregovori su još u toku.“.\nministar za infrastrukturu Milutin Mrkonjić, Blic, 8. 12. 2009. godine\nRuski zajam ugovoren je 20. oktobra tokom posete ruskog predsednika Dmitrija Medvedeva Beogradu, iako je danima pre njegove posete bilo najavljivano, uslovi kredita tada nisu dogovoreni i ništa nije potpisano. Tokom posete rečeno je samo da će od milijarde dolara dogovorenog kredita 200 miliona biti namenjeno budžetu Srbije, a preostalih 800 miliona za izgradnju infrastrukture. Posle prvobitne euforije nastale zbog dogovora oko kredita predsednik i premijer Srbije, pa i šef pregovaračkog tima Zoran Ćirović, izjavili su da Srbija, ipak, neće prihvatiti uslove otplate ruskog kredita ukoliko joj ne budu odgovarali.\nVlada Srbije je, čini se, pomislila da će joj Rusija dati povoljan kredit u znak velikog prijateljstva, pa je o njemu „udarila na sva zvona“ pre posete Medvedeva. Onda su se ruski pregovarači pokazali kao suviše „tvrdi“ za srpske. Tek, od ruskog kredita i dalje ništa, a trebalo je da ga „uknjižimo“ još 20. oktobra. Istinomer zato ovu izjavu ocenjuje sa „krenuli pa stali“.\nEU Rusija budžet krediti infrastruktura Svetska banka


You are at:Home»Prethodna izdanja»2006»6-7»Poslovne strategije: Strategija plavog okeana\nStrategija nije aspiracija ni vizija, misija ni cilj. Strategija je ono što nas čini unikatnim i daje nam kompetetivnu prednost, obezbeđuje pravac, gradi reputaciju brenda, određuje prave ciljeve, stvara superiorne performanse, definiše tržišnu poziciju i kreira unikatnu ponuđenu poslovnu vrednost. Kod formulisanja strategije treba da odaberemo šta ćemo raditi (a šta ne), koje potrošače ćemo služiti, koje ćemo im potrebe zadovoljavati i po kojoj ceni…\nMeđutim, većina postojećih strategija je suviše fokusirana za konkurenciju. Vrlo je jasno i zašto – tržišta su u izvesnom stepenu zasićena i veoma često ponuda određenih proizvoda ili usluga daleko prevazilazi tražnju. Generalno, to uslovljava pojavu veće osetljivosti potrošača na cene, što bitno utiče na visine profitnih stopa kompanija. Istraživanja širom sveta pokazuju da brendovi sve više liče jedni na druge i da kupcu kao presudni faktor odluke ostaje cena. U takvim uslovima poslovanja stepen konkurencije je visok, a udeo na tržištu se može obezbediti jedino pobedom nad konkurentom. Kao po onoj našoj: dok nekom ne smrkne, drugom ne svane.\nU navedenim okolnostima kompanije su uglavnom usmerene na strategiju upravljanja troškovima (jeftin proizvođač), strategiju diferencijacije (jedinstven brend) i strategiju fokusa (opsluživanje uskih segmenata tržišta). No, pored navedenih, svetlo dana je ugledala i jedna mnogo primamljivija i „humanija“ strategija, koja je zapravo odavno primenjivana ali nije bila definisana teorijski. Reč je o – Blue ocean strategiji, koju su postavili eminentni stručnjaci sa francuskog INSEAD-a, druge po veličini biznis škole, profesori Čan Kim (Chan Kim) i Rene Moborn (Renee Mauborgne).\nOni poslovni univerzum posmatraju kao mozaik tzv. crvenih i plavih okeana. Crveni okeani su postojeće industrije, sa jasno definisanim granicama dosezanja, precizno određenim i prihvaćenim pravilima igre, koja kažu da dolazak do vlastitog dela tržišnog kolača podrazumeva da konkurent ili rival mora biti nadmudren i poražen. Potrošači se bukvalno otimaju od konkurencije! Međutim u odsustvu širih pogleda, na ovim tržištima postoji veliki broj učesnika na strani ponude, što direktno uzrokuje redukovanje mogućnosti za rast i generisanje profita. U okviru definisanih granica industrije vodi se borba “prsa u prsa” među konkurentima, što rezultuje “krvavim” okršajima koji i čine ove okeane crvenim!\nPlavi okeani, koji su poenta ove priče, jesu sve trenutno nepostojeće industrije. Zapravo, to je nepoznat tržišni prostor koji nije “zaražen” konkurencijom. Za razliku od crvenih okeana, u lepim plavim vodama nema potrebe da se borbom stigne do potrošača, jer se u ovom slučaju tražnja sama kreira. Dakle, dok se kompanije crvenih okeana fokusiraju na konkurente i konstantno se upoređuju sa njima, kompanije koje se fokusiraju na stvaranje vrednosti za potrošača (i za sebe) kreiraju plave okeane.\nAko se vratimo u vreme kada je osnivan Cirque de Soleil, videćemo da situacija u datom tržišnom segmentu nije išla u prilog ovakve poslovne odluke. Naprotiv. Interesovanje za cirkuske predstave je opadalo usled pojave drugih oblika zabave (kompjuterskih igara, kvalitetnijeg TV programa, sportskih sadržaja…), a sve veći je bio i pritisak organizacija i pojedinaca koji su se borili za prava životinja i bili nezadovoljni ophođenjem prema njima u cirkusima. Takođe, angažovanje mega zvezda skupo je koštalo, a budžet je dodatno opterećivan troškovima za negu i dresuru životinja, njihov transport i obavezno osiguranje… Kao logično, nameće se pitanje kako je Cirque de Soleil uspeo u takvim uslovima. Odgovor je jednostavan: umesto da se takmiči sa konkurencijom u crvenom okeanu, njegov osnivač je iskoračio izvan postojećih granica, kreirao potpuno novo tržište i, učinivši tako konkurenciju potpuno irelevantnom, plivao je u plavom okeanu. Umesto da se fokusira na tradicionalne posetioce cirkuskih predstava, on je pažnju usmerio na one koji to nikada nisu bili – na starije osobe, korporativne klijente, kao i sve ostale koji su do tada preferirali operu, pozorište ili balet. Rečju, na one koji su bili spremni da plate mnogo više od cene jedne ulaznice za cirkusku predstavu ako zauzvrat dobiju dobru zabavu i uživaju u komforu na koji su navikli.\nCirkus je redizajniran adaptiranjem konvencionalnog tipa ponude. Uklanjanjem pojedinih tačaka, poput onih sa životinjama, drastično su smanjeni troškovi, a obogaćivanjem i podizanjem na viši nivo preostalih uspelo se da interesovanje posetilaca ne opadne. Takođe, zadržan je spoljni izgled cirkuske šatre, ali je izmenjen kompletan enterijer, koji je sada odisao atmosferom i udobnošću pozorišta. Dakle, potpuno je redefinisan pojam cirkusa, koji je sada postao spoj zabave i uzbuđenja i intelektualne sofisticiranosti glumačkog umeća. Bistre vode “plavog okeana” prikazale su se u svoj svojoj širini…\nVeć je pomenuto da se kompanije koje primenjuju Blue ocean strategiju fokusiraju na stvaranje vrednosti za sebe i za potrošače. Možda niste znali da su među pionirima u primeni ove strategije (iako ona tada nije bila teorijski definisana) Ford sa njegovim T modelom, General Motors sa njegovom politikom „auto za svaki džep i za svaku svrhu“, japanski proizvođači automobila sa manjim, ali izuzetno kvalitetnim i pouzdanim modelima, IBM sa čuvenim modelom računara 650, a kasnije i sa kompjuterskim sistemom 360…\nNaravno, primeri uspešne primene Blue ocean strategije ovim se ne iscrpljuju. Međutim, ono što je bitno naglasiti u ovom momentu je da navedena strategija i njena usmerenost na kreiranje novih i neosvojenih tržišta, direktno uključuje marketing orijentisanost kompanije: zadovoljiti potrebe potrošača kroz kreiranje vrednosti za njih i za kompaniju. Definisanje i primena ove strategije nastali su u cilju da se poslovni svet na strani ponude svim svojim resursima fokusira na zadovoljenje postojećih kao i projektovanih potreba potrošača, radi kojih kompanije i postoje…


petak, 15 april 2016 11:52\nOpštinska organizacija Crvenog krsta Zvornik u saradnji sa Službom transfuzije krvi i Srednoškolskim centrom „Petar Kočić“ danas je u ovoj školi organizovala akciju dobrovoljnog davalaštva krvi za koju se prijavilo preko 130 učenika, kao i zaposlenih u školi.\n- Osnovni cilj ovakvih akcija je obezbjeđenje dovoljnih količina krvi svih krvnih grupa. Takođe, osim što je dobrovoljno davanje krvi human čin, davaoci na ovaj način provjeravaju i svoje zdravstveno stanje – rekla je Mićićeva koja je izrazila zadovoljstvo što se u ovoj školi svake godine povećava broj davalaca.\n- Ovakvim akcijama popularizujemo dobrovoljno davalaštvo i mi stalno radimo na unapređenju ovog programa i iznalazimo najbolje načine pristupa novim davaocima krvi. Današnja akcija je druga po redu od početka godine, jer je prethodna organizovana u Tehničkom školskom centru u Karakaju, a već sutra imamo sličnu akciju u kojoj će dobrovoljni davaoci krvi biti članovi Moto kluba „Drinski soko“ i njihovi gosti – istakla je Mićićeva.\n- Ove godine prijavio se značajan broj učenika i veoma je značajno istaći njihovu humanost jer su svjesni da će ova dragocjena tečnost nekome značiti i spasiti mu život. Mislim da je izuzetno važno i da oni shvate da bi to trebalo redovno raditi, a mi u školi već imamo učenike koji su se prošle godine, kada su postali punoletni, upisali na listu dobrovoljnih davalaca, a takođe su se prijavili da daruju krv i ove godine – rekla je Pisićeva.\nPredsjednik zvorničkog Crvenog krsta Dejan Galić podsjetio je da davaoci krvi mogu biti zdrave osobe koje imaju od 18 do 65 godina, te da muškarci u toku jedne godine krv mogu dati četiri, a žene tri puta.


Niš:Amadeus bend i bluz bendovi nastupaju u niškom zatvoru\nZa osudjenike u zatvorenom delu niškog zatvora 11. agusta će biti organizovan koncert „Amadeus benda“, a dan kasnije će nastupiti bluz bendovi „Beni brikmen“ i „Podiene bluz“, najvljeno je danas iz tog Kazneno-popravnog zavoda.\nKoncert bluz bendova biće organizovan u saradnji s Nišvil džez festivalom, navodi se u saopštenju, U niškom Kazneno-popravnom zavodu podsećaju da su i do sada organizovali niz aktivnosti u oblasti kulturno-umetničkog i obrazovnog programa za osudjenike.\n„U Zavodu funkcionišu likovna, pozorišna i muzička sekcija, a časopis ‘Naš život’ uredjuju osudjenici uz pomoć zaposlenih“, dodaje se u saopštenju koje je potpisao upravnik Zavoda Aleksandar Grbović. Organizovane su i pozorišne predstave i književne večeri s poznatim umetnicima.\nKazneno-popravni zavod u Nišu time želi da podstakne kreativnost kod osudjenih kako bi nakon izdržane kazne zatvora bili „kreativni i korisni članovi društva“, dodaje se u saopštenju. (Beta)


9 lekcija kojima svaki tata treba da nauči svoju kćerku\nmaj 18, 2017 - 300 Views\n9 lekcija kojima svaki tata treba da nauči svoju kćerku Featured\nAko ste majka ženskog deteta i niste zadovoljni shvatanjem koji vaš suprug ima o sebi kao ocu, bilo bi dobro da mu date da pročuta ovaj tekst…\nMada (često) nisu toga svesni, očevi su izuzetno važne figure u životima svojih kćerki. Pre svega, oni su ti koji treba da nauče svoje mezimice kako da se postave prema pripadnicima muškog roda, kao i da im svojim primerom pokažu da uloga oca u porodici nije samo da čitaju novine posle ručka i gledaju fudbalske utakmice, već da ravnopravno učestvuju u porodičnom životu, obavaljajući (ako je to potrebno) i one poslove koji su, poslovično, namenjeni majkama. Ako smatrate da vaš partner (još uvek) nije shvatio koliko je bitan u životu sopstvenog deteta (u ovom slučaju kćerke), dajte mu da pročita ovaj tekst. Pod pretpostavkom da ste ostavili časopis otvoren na ovoj stranici i da mu je naslov privukao pažnju, ovo su lekcije kojima treba da nauči svoje žensko dete:\n1. Da je posebna i njemu najvažnija\nSvako dete je jedinstveno, ali ono to neće saznati sve dok mu vi svojim ponašanjem to ne pokažete. Između ostalog, zadatak oca je da pomogne svojoj kćerki da otkrije svoj pravi identitet i da shvati da je posebna (i njemu najvažnija) svakom pogledu. Otac treba da prihvati i voli svoje dete onakvim kakvo jeste. Takva ljubav i podrška omogućavaju da dete razvija svoje sklonosti i samopouzdanje, da stekne osećaj za prave vrednosti i da se ostvari u životu.\n2. Da zaslužuje samo najbolje u životu\nPrirodno, svaki roditelj želi samo najbolje svom detetu, a da bi se to i ostvarilo, deca, a naročito ženska, moraju da nauče da veruju u sebe. Uloga oca jeste da voleći svoje “devojke” (kćerku i njenu majku) pokaže svom detetu kako se voli i kako se uživa u sadašnjem trenutku. Takođe, otac treba da nauči kćerku da je sreća u onome što osobu čini zadovoljnom i da ona ne zavisi od mišljenja i kriterijuma drugih ljudi.\n3. Da bude dovoljno jaka\nJedna od najvažnijih stvari kojoj otac treba da nauči kćerku jeste da veruje sopstvenim snagama. Verujući sopstvenim sposobnostima, prevazići će strah od neuspeha i steći hrabrost potrebnu da se uhvati u koštac s problemima, ma kakvi oni bili. U okviru ovog procesa, otac treba da nauči kćerku da će se u životu neminovno suočavati sa padovima i neuspesima, ali da to ne sme da osujeti njene nove pokušaje. Očevi su veliki autoriteti kćerkama i mnoge devojčice se često ugledaju na njih.\n4. Da treba slobodno da iznosi svoje mišljenje\nPrevazilaženje straha da se kaže šta se misli i oseća nikada nije lako, podjednako za decu i odrasle. Ljudi oklevaju da iznesu svoja stvarna mišljenja/osećanja, jer ne žele da povrede, razočaraju ili razljute druge. Zbog toga, otac treba da pomogne svojoj kćerki da prebrodi ovaj strah i da bezstraha iznese šta misli i kako se oseća, pre svega u krugu svoje porodice.\n5. Da treba da bude samodisciplinovana\nSamodisciplina je jedna od najvažnijih i najkorisnijih veština kojom treba da vlada svaki čovek. Ona se stiče pre svega u porodici, pri čemu otac igra vrlo bitnu ulogu u izgrađivanju unutrašnje snage i samokontrole kod svoje devojčice. Kao i sve najvažnije živtne lekcije i ova se uči na primerima. Očeva odlučnost i posvećenost onome što radi biće sasvim dovoljna da nauči dete disciplini. Ipak, u vaspitavanju pronađite pravu ravnotežu između odviše prijateljskog odnosa i prevelike strogosti prema kćerki.\n6. Da nauči kako da se odbrani\nOtac je oduvek bio zaštitnik kuće, onaj koji pruža sigurnost svim članovima porodice. Ali, imajući u vidu današnji način života, svi ukućani, bez obzira na pol treba da nauče kako da se zaštite sebe od neugodnih i rizičnih situacija. Upravo zbog toga, otac treba da nauči svoju kćerku kako da se odbrani od negativnih uticaja i potencijalnih opasnosti. Budući da život donosi mnoge nepredvidljive situacije i kćerke treba da nauče da odbrane svoje interese i onda kada nema muškarca pored njih.\n7. Da bude nezavisna\nI ova lekcija spada među najvažnije u životu. Kćerka treba da shvati da ne mora da zavisi od muškarca, ni na koji način. To će postići tako što će je podsticati u njenim htenjima i interesovanjima, pomagati joj u rešavanju zadataka, ali samo do one mere koliko je potrebno da ona sama nastavi gde je zapela.\n8. Da izgradi samopouzdanje\nSamopouzdanje je karta za životnu sreću i dobro zdravlje. Da bi pomogao svojoj kćerku da izraste u sigurnu osobu, otac treba da je pohvaljuje, ali prvo njenu inteligenciju i sposobnost, pa tek onda izgled. Naravno, pored toga devojčica treba da oseti da je voljena i poštovana, što će pomoći da izgradi emotivnu inteligenciju.\n9. Da je prava ljubav bezuslovna\nIako mnogi kažu da je roditeljstvo jedna od najtežih životnih uloga, ona vam ujedno daje priliku da omogućite detetu da oseti snagu bezuslovne ljubavi. Voleti bezuslovno znači davati, bez očekivanja da ćete išta dobiti za uzvrat. Bude li otac bezuslovno voleo svoju kćerku, ona će izrasti u osobu s pozitivnim stavom prema muškom rodu. Ako se ovome pridodaju sve prethodno naučene lekcije, to bi mogao biti dobar osnov da će vaša mezimica jednog dana napraviti dobar izbor partnera.\nZašto je NIFTY najbolji neinvazivni prenatalni test maj 18, 2017 - 300 Views\nObratite pažnju na najčešće greš maj 18, 2017 - 300 Views\nBebi dali ime Metohija maj 18, 2017 - 300 Views\nMore in this category: « Evo čije bebe najviše plaču Roditeljske brige: 10 činjenica koje trebate znati o svom novorođenčetu »\nfeb 16, 2020 - 32 Views\nfeb 12, 2020 - 50 Views\nfeb 03, 2020 - 118 Views\nJavni poziv - Podsticaji za poljoprivrednike u


Poljakinje nastavile proteste protiv zabrane abortusa\nVeliki broj Poljakinja i danas se okupio u gradovima širom zemlje, u znak protesta zbog predložene zabrane abortusa u slučajevima kada fetus ima velike nedostatke ili nema izgleda da preživi po rođenju, javlja AP.\nMnoge učesnice, kojima su se pridružili i muškarci, bile su obučene u crno, simbolično izrazivši žalost zbog mogućeg gubitka reproduktivnih prava, protestovale su na ulicama Varšave, Gdanjska, Lođa, Vroclava, Poznanja i drugih gradova širom ove pretežno rimokatoličke zemlje sa 38 miliona stanovnika.\nJedan od transparenata nosio je poruku: "Devojke samo traže osnovna prava".\nDanašnji protesti usledili su nakon uličnih demonstracija početkom meseca protiv predloga o još restriktivnijem zakonu kojim bi bili zabranjeni abortusi u svim slučajevima, uključujući silovanje, i nametnute zatvorske kazne u trajanju do pet godina za žene i lekare koji bi bili umešani u prekid trudnoće.\nMasovni takozvani "crni protesti" primorali su poslanike da odustanu od tog predloga.\nŽene su se sada vratile na ulice protestujući zbog novog predloga predsednika vladajuće partije Prava i pravde Jaroslava Kačinskog, koji je ranije ovog meseca rekao da njegova partija želi da obezbedi da, čak i u trudnoćama u kojima je izvesno da "fetus neće preživeti ili da je veoma deformisan, dete ipak bude rođeno kako bi bilo kršteno, sahranjeno i imalo ime".\nPoljska već ima jedan od najrestriktivnijih zakona o abortusu u Evropi, koji abortus dopušta samo u slučajevima silovanja, kada fetus ima neotklonjiva oštećenja ili kada je ugrožen život ili zdravlje žene, podseća američka agencija.


Midac CELERIS 100AH D+ 600.038.081 VEĆi akumulator cena, cene Srbija, prodaja Beograd Novi Sad Niš\nMidac CELERIS 100AH D+ 600.038.081 VEĆi akumulator cene\nDim.(mm):353x175x190, startna snaga:810A(EN), polaritet:desni +, bez odravanja, Ca/Ca tehnologija smanjuje potronju vode i poveæava vek trajanja baterije, otvoreni tip akumulatora sa èepovima,... specifikacija\ncena od 11.190,00 do 11.250,00 din | prodavnica (2)\nDim.(mm):353x175x190, startna snaga:810A(EN), polaritet:desni +, bez odravanja, Ca/Ca tehnologija smanjuje potronju vode i poveæava vek trajanja baterije, otvoreni tip akumulatora sa èepovima\nExide Excell EB741 12V 74Ah akumulator\nEPonuda nije internet prodavnica već Vam omogućava da brzo i lako nađete Midac CELERIS 100AH D+ 600.038.081 VEĆi akumulator po najjeftinijoj ceni. Naš cilj je da kupci budu što bolje informisani o ponudi Midac akumulator CELERIS 100AH D+ 600.038.081 VEĆi na tržištu Srbije. Vrlo lako nalazite željeni proizvod za kategoriju Akumulatori cene, ne morate da lutate od sajta do sajta za Midac Akumulatori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Midac CELERIS 100AH D+ 600.038.081 VEĆi akumulator sa PRODAVCEM. EPonuda ne može da garantuje potpunu tačnost specifikacije i slika za Midac CELERIS 100AH D+ 600.038.081 VEĆi akumulator. Pre kupovine, podatke za Midac akumulator CELERIS 100AH D+ 600.038.081 VEĆi proverite na sajtu PROIZVOĐAČA.


Jevtić: Romi na Kosovu žive teško\nDalibor Jevtić položio je kamen temeljac za izgradnju kuće četrnaestočlanoj romskoj porodici Osmani iz Plemetine. Romi na Kosovu žive u veoma teškim uslovima, kazao je Jevtić povodom Međunarodnog dana Roma.\nJevtić prilikom posete Plemetini (Foto MZP)\nMinistar za zajednice i povratak Dalibor Jevtić je danas, na obeležavanju Međunarodnog Dana Roma, posetio mesto Plemetinu u opštini Obilić u kome živi veliki broj romskih prodica. Tom prilikom je položio kamen temeljac za izgradnju kuće četrnaestočlanoj romskoj porodici Osmani, čija je kuća usled dotrajalih instalacija stradala u požaru.\n„Ministarstvo za zajednice i povratak će nastaviti da pomaže svima onima kojima je pomoć potrebna. Nastavićemo da pomažemo sve nevećinske narode na Kosovu u skladu sa svojim mogućnostima i ja pozivam i danas da pre svega prve komšije ali i svi građani Kosova naše prijatelje Rome prihvate na onaj način kako bi želeli da i mi sami budemo prihvaćeni“ , rekao je Jevtić.\nJevtić je pozvao i druge institucije da pomognu u skladu sa svojim mogućnostima, i u skladu sa svojim nadležnostima budu prisutni tamo gde su najugroženiji, ne samo Romi već i Bošnjaci, Goranci, Srbi, Egipćani, Aškalije, Crnogorci, Hrvati.\n„Ovo što mi danas činimo je malo za nas ali velika stvar za ovu porodicu“, kazao je ministar Jevtić.\nZamenik ministra za zajednice i povrata, iz romskog naroda, Joldži Šalja je rekao da ministar Dalibor Jevtić daje veliki doprinos za Rome ali i za sve ostale zajednice.\n„Na Međunarodni dan Roma smo iskoristi priliku da porodici kojoj je izgorela kuća, položimo kamen temeljac za izgradnju kuće, što znači da su ovo prvi koraci, ali znači da ćemo se potruditi prema našim mogućnostima da i ostalim porodicama koje su na Kosovo pružimo pomoć oko izgradnji kuća, i to se neće desiti danas, sutra, odmah ali postepeno hoće.“, rekao je g. Šalja.\nKuća porodice osmani će biti izgrađena za nekih 45 dana i biće kompletno opremljena pokućanstvom, a ministar Jevtić je obećao najmađim članovima ove porodice i kompletan školski pribor kada se budu uručivali ključevi od kuće.\n30.10.2020 “Mitropolit je bio figura koju niko nije mogao da zaobiđe” (128)


10 razloga zbog kojih treba da pijete pivo (Foto) - Zanimljivosti - Ostalo - Vesti - Svet Plus\n22:48 16. AVG 2012.\n- Pola litre piva dnevno smanjuje rizike od srčanih oboljenja za 30 procenata, jer podiže nivo "dobrog" holesterola koji sprečava da se arterije začepe.\n- Naučnici iz Finske izdvojili su pivo od ostalih alkoholnih pića, jer su otkrili da u značajnoj meri smanjuje rizik od pojeve kamena u bubrezima.\n- U studiji iz 2005. sprovedenoj na 11.000 starijih žena pokazalo se da su žene koje umereno piju na testovima mentalnih sposobnosti postizale rezultate kao da su 18 meseci mlađe.\n- Portugalska studija je pokazala da mariniranje šnicle u pivu za 70 posto smanjuje karcenogene supstance, koji se stvaraju kada se meso prži u tiganju.\n- Pivopije imaju za 30 posto veće nivoe vitamina B6 u krvi nego oni koji ga ne piju i duplo više od onih koji piju vino. Pivo sadrži i vitamin B12 i folnu kiselinu.\n- Istraživači sa Harvarda otkrili su da umerene količine alkohola, uključujući i pivo, pomažu da se spreči stvaranje krvnih ugrušaka koji blokiraju krv koja teče do srca, vrata i mozga i koji izazivaju najčešći tip infarkta.\n- Studija iz 2011. sprovedena na 38 hiljada sredovečnih muškaraca pokazala je da kad oni koji povremeno piju jedno do dva pića dnevno, rizik da će im se razviti dijabetes tipa dva smanjuje se za 25 procenata.\n- Jedna studija u kojoj je učestvovalo 70 hiljada žena između 25 i 40 godina pokazala je da je pivo još bolje od vina u snižavanju krvnog pritiska.\n- Još 2005. je otkriveno da oni koji umereno piju žive duže, jer se takvom konzumacijom alkohola smanjuje srčana oboljenja, infarkt i dijabetes.


Objavljeno u kategoriji Svijet na 09.07.2019 09:40:00\nNastavljeni protesti u Albaniji, opozicija zahtijeva ostavku premijera Rame\nDemonstranti zahtijevaju ostavku premijera Edija Rame\n(Patria) – Albanska opozicija organizirala je desete po redu proteste ove godine, zahtijevajući ostavku premijera Edija Rame zbog navodne izborne prevare i korupcije.\nUprkos ljetnim vrućinama, nekoliko hiljada demonstranata skandiralo je poruku Rami da napusti funkciju kako bi 'Albanija postala poput ostatka Evrope'.\nLider opozicione Demokratske stranke Lulzim Basha izjavio je da Albanci žele istinsku promjenu, te da će 'upotrijebiti svako sredstvo da svrgnu Ramu sa vlasti'. Basha je podvukao da ukoliko Rama ne ode, 'neće biti EU integracije, vladavine prava ili pravde', prenosi portal Euronews.\nZemlje članice Evropske unije donijet će odluku ove jeseni da li da započnu pregovore o pridruženju Albanije i Sjeverne Makedonije nakon što je Evropska komisija sugerirala da obje zemlje zaslužuju da se približe bloku.\nSocijalist Edi Rama koji je već u drugom premijerskom mandatu, nazvao je Demokrate gubitnicima, a njihove lidere optužio za podrivanje reformi pravosuđa kojima se, inače, nastoji zaustaviti imunitet za slučajeve korupcije u političkom vrhu.


Vulin: U ponedeljak sednica Saveta za nacionalnu bezbednost | Insajder\nVulin: U ponedeljak sednica Saveta za nacionalnu bezbednost\nMinistar unutrašnjih poslova Aleksandar Vulin najavio je da će sednica Saveta za nacionalnu bezbednost biti održana u ponedeljak. On je naveo da će biti novih hapšenja i da istraga o kriminalnoj grupi Veljka Belivuka dobro napreduje, kao i da ima puno dokaza.\nAleksandar Vulin je, gostujući na TV Prva, rekao da će tema sednice Saveta za nacionalnu bezbednost biti hapšenje kriminalne grupe na čelu sa Veljkom Belivukom.\nGovoreći o prisluškivanju predsednika, Vulin je rekao da se odvojeno vode postupci za prisluškivanje kada je pitanju porodica predsednika i slučaj ove kriminalne grupe i da oni nisu povezani.\n"Zlonamerno se prave veštačke paralele", rekao je Vulin dodajući i da se u slučaju Jovanjice ništa ne krije i da će se institrati na tome da se svi slučajevi rasvetle.\n"Ovo ne može da stane. Videli ste državu na delu i ništa ne može da zaustavi istragu ovih razmera ni borbu protiv organizovanog kriminala", rekao je Vulin.\nVulin je rekao i da je predsednik Srbije Aleksandar Vučić sada dodatnije izložen nego ranije, jer su u pitanju najmoćniji narko dileri u regionu i da se njihovi ogromni poslovi ovim hapšenjima kvare.\n"Bezbednost predsednika još je ugroženija, jer se sukobio sa kriminalcima u regionu i u Evropi", naglasio je Vulin, ali je ukazao i da su hapšenjem ove grupe uklonjeni izvršioci, ali ne i oni koji stoje iza njih.\nRebić: Optužnica protiv Belivuka i njegove grupe biće čvrsta\nPolicija je do sada prikupila čvrste dokaze protiv Veljka Belivuka i članova njegove kriminalne grupe koji su dovoljni da budu osuđeni na 12 godina zatvora, rekao je direktor policije Vladimir Rebić’za TV Pink. On je izrazio očekivanje da će u narednom periodu biti dokazana i teška krivična dela i da će Belivuk i njegova grupa ostati iza rešetaka 30-40 godina.\n"Drogu smo našli svuda, u skoro svakom stanu. Droga, oružje, novac… Ono što nismo očekivali jeste pronalazak snajpera sa prigušivačem. To ne služi za obračun mafijaša. Snajperi se koriste za likvidacije, onih koji mogu da vam jako naude, koji imaju veliku političku važnost. Da li su mogli da likvidiraju mene? Mogli su. Da li bi to rešilo njihove probleme? Ne bi. Jedini čovek čijom bi se likvidacijom obustavila organizovana borba protiv mafije bio bi Aleksandar Vučić", rekao je Vulin.\nPrema njegovim rečima, tužilac za organizovani kriminal Mladen Nenadić je pokazao izuzetnu hrabrost da se suprotstavi kriminalcima i da MUP i BIA bez takvih ljudi ne bi mogli da postignu ništa i ukazuje da je u akciji pokazano državno jedinstvo.\n"Nenadić će insistirati na tome da se rasvetli sve do kraja", poručio je Vulin.\nOn je konstatovao da je grupa Belivuka najopasnija još od "zemunskog klana" i da je sada razbijena.\n"Poruka svima, nema zaštićenih, ni visoke funkcije koja će vas zaštiti od dokaza i saznanja da imate veze sa kriminalcima", rekao je Vulin.\nPovodom slučaja jednog od uhapšenih koji je bio u društvu tužioca Tome Zorića, Vulin je rekao da bi svi trebalo da kažu kakve su kontakte imali i pod kojim okolnostima.\nSvi čelnici Partizana su, kako ej naveo ministar, ispitani kao građani.\n“Policija sa Partizanom nema sukoba niti sa sportskim društvima, već kriminalnom bandom koja je koristila navijače za pokriće”, dodao je.\nUkupno 19 pripadnika organizovane kriminalne grupe, koji su prekjuče uhapšeni u zajedničkoj akciji pripadnika Ministarstva unutrašnjih poslova i Bezbednosno – informativne agencije, a po nalogu Tužilaštva za organizovani kriminal, sinoć su iz SBPOК-a na Makišu privedeni u Tužilaštvo za organizovani kriminal, saopštio je MUP. U toku je njihovo saslušanje.


upis Arhive - Naucionica\n6. jula 2016. Aktuelno gimnazija, matura, upis autor Dejan\nUpis u novosadske srednje škole 2016.\nNakon odrađenog završnog ispita čiji su rezultati bili nešto skromniji u odnosu na prethodne godine, a to se naročito odnosi na drugi, matematički deo, učenici su se upisali u srednje škole. Neki su upisali prvu, a neki nešto niže rangiranu školu sa svoje liste želja. …\nObjavljujemo testove sa završnog ispita male mature za osnovce održanog 15., 16. i 17. juna. Test ZI 2016 – Srpski jezik Test ZI 2016 – Matematika na srpskom Test ZI 2016 – Kombinovani na srpskom Posle prijemnog ispita slede objava rezultata, prijave i na kraju …\nKao i prethodnih godina, osvrnućemo se na nedavno minuli završni ispit sada već bivših učenika osnovnih škola u Novom Sadu. Na osnovu rezultata objavljenih na sajtu ministarstva prosvete zaključujemo da su novosadski učenici dobro odradili, kako osmogodišnje školovanje, tako i malu maturu. Objavljujemo i rezultate …\nKoji fakultet upisati? Odluka o tome koji fakultet upisati možda nije presudna za život jer se uvek može promeniti, na kraju krajeva se čovek može baviti i nečim desetim u odnosu na ono za šta se školovao, ali je u svakom slučaju bolje ukoliko se …


Na prelazima Jarinje, Brnjak i Merdare mirno, Srbi i dalje protestuju\nDruštvo Autor:Beta22. sep. 202108:44\nJarinje Foto: AP Photo/Bojan Slavkovic\nNa severu Kosova, gde se na prelazima Jarinje, Brnjak i Merdare nalaze pripadnici specijalnih jedinica kosovske policije koji sprečavaju ulazak na Kosovo vozila sa srpskim ili statusno neutralnim "KS" tablicama, situacija je mirna ali napeta, a Srbi iz Leposavića i Zubinog potoka i dalje protestuju protiv ove mere.\nKako je javila RTS saobraćaj na deonicama Raška – Kosovska Mitrovica i Ribariće – Zubin Potok i dalje je u prekidu, na Jarinju nema putničkih vozila, i gradjani iz centralne Srbije koji rade na Кosovu idu preko prelaza pešice, odakle je dalje organizovan prevoz, a slično je i na prelazu Brnjak.\nNa Brnjaku i Jarinju prevoz putnika fukcioniše tako što ih autobusi dovoze do prelaza, potom pešače 800 metara do blokade i tu ih preuzimaju drugi autobusi ili automobili.\nKako je ranije saopštio MUP Kosova, na prelazu Merdare u toku jučerašnjeg dana izdato je više od 1.000 probnih „RKS“ tablica.\nPrištinske vlasti su navele da je ovaj potez „recipročna mera“, zato što na teritoriju centralne Srbije nije dozvoljen ulazak vozilima sa registarskim oznakama „Republike Kosovo – RKS“, već ta vozila moraju na administrativnim prelazima da preuzmu privremene tablice koje izdaju srpske vlasti.\nSrpska vozila na severu Kosova do sada su koristila tablice koje izdaju srpske vlasti – sa registracijom za gradove na Kosovu, ili statusno neutralne „Unmikove – KS“ tablice, koje od ponedeljka kosovske vlasti ne priznaju.\nSporazum o priznavanju „KS“ i srpskih tablica na Kosovu potpisan je na pregovorima u Briselu 2016. godine, sa rokom važenja od pet godina, a pre 15. septembra ove godine, kada je istekao, nije postignut novi dogovor.\nBONUS video: Jedinice ROSU na prelazu Brnjak


SNS - Sputnjik Srbija\n08:31 29 Februar 2020\nĐukanović Vuku Draškoviću: Prvo vrati ruske pare\nČlan Predsedništva Srpske napredne stranke Vladimir Đukanović danas je oštro uzvratio na stavove koje je lider SPO Vuk Drašković izneo u programu televizije N1, ocenjujući ih kao protivne državnoj politici.\nVučić: Nijedan biznismen ne finansira SNS\nPremijer Srbije Aleksandar Vučić istakao je da niko od biznismena finansijski ne pomaže SNS, kao i da je to stranka koja ima više novca nego što je potrošila na kampanju.\nAdmiralka NATO -a: Srbija bliže EU, dalje od ruskog uticaja\nVelika pobeda srpskog premijera Aleksandra Vučića na predsedničkim izborima 2. aprila mogla bi da pomogne stabilizaciji zemlje, ocenila je Mišel Hauard, visoko rangirani vojni oficir SAD i NATO-a.\nEKSKLUZIVNO Nikolić: Čestitam Vučiću, neću se vraćati u SNS\nOdlazeći predsednik Srbije Tomislav Nikolić čestitao je danas Aleksandru Vučiću pobedu na predsedničkim izborima. Nikolić je u razgovoru za Sputnjik ocenio da su izbori protekli onako kako se on nadao, u potpuno demokratskoj atmosferi, da su pokazali ozbiljnost građana i želju većine da sami odlučuju o svojoj sudbini.\nSNS: Članice biračkog odbora iz DS ometali glasanje na Vračaru\nNa biračkom mestu 25, u Ulici Nikolaja Krasnova 8 na Vračaru, član biračkog odbora iz Demokratske stranke Olga Živković, pocepala je prijave za glasanje van biračkog mesta, saopštila je Srpska napredna stranka.\nVučić se izvinio, Nataša se plaši da joj ne podmetnu drogu\nNataša Jeremić, supruga predsedničkog kandidata Vuka Jeremić, odbacila je optužbe funkcionera SNS-a Milenka Jovanova da upravlja narko-tržištem u Srbiji i istakla da ne prihvata izvinjenje Aleksandra Vučića zbog izjave Jovanova.\nDačić: Više me je strah šta će da uradi Vučić nego Nikolić\nLider socijalista Ivica Dačić izjavio je danas da, nakon najave kandidature Tomislava Nikolića za predsednika Srbije, sada ima veći strah „šta će Aleksandar Vučić da uradi“, nego Nikolić.\nPredsedništvo SNS-a odbilo Nikolićev predlog Vučiću\nPotpredsednik Srpske napredne stranke i gradonačelnik Novog Sada Miloš Vučević izjavio je danas da je Predsedništvo SNS-a „odbilo ponudu koju je Tomislav Nikolić uputio Aleksandru Vučiću“, a tiče se predsedničkih izbora.\nIli Vučić kao predsednički kandidat, ili „obojena revolucija“\nPljačkaške privatizacije su nam nanele više štete nego bombe NATO-a. Velika prednost ove vlasti je kvalitet opozicije, kaže Dušan Bajatović za Sputnjik.\nDodik: Bakirov otac glavni urednik Islamske države (video)\nImam pozitivno mišljenje i o premijeru Vučiću i o predsedniku Nikoliću, a Srbija će odlučiti ko će biti kandidat na predsedničkim izborima, rekao je predsednik Republike Srpske Milorad Dodik.\nDodik: Srpska će podržati kandidata SNS-a\nSrbija treba da dâ poverenje ovoj vlasti i nastavi projekat dugoročne stabilizacije, izjavio je danas predsednik Republike Srpske Milorad Dodik posle razgovora sa premijerom Aleksandrom Vučićem i dodao da će RS na predsedničkim izborima u Srbiji podržati kandidata vladajuće SNS.\nNikolić: Prirodno je da budem kandidat SNS\nPredsednik Srbije Tomislav Nikolić izjavio je danas da još nije odlučio da li će se ponovo kandidovati na predsedničkim izborima i dodao da bi, ukoliko to učini, bilo prirodno da bude kandidat Srpske napredne stranke.\nIma vremena da se o eventualnom zajedničkom predsedničkom kandidatu na stranačkim organima izjasni i SNS i mi, i sigurno je da će naše odluke biti komplementarne, kaže Slavica Đukić Dejanović.\nSve se svodi na borbu protiv Vučića\nMinistar unutrašnjih poslova Nebojša Stefanović rekao je da je rano govoriti o predsedničkim izborima u Srbiji, ali da se sada sve svodi na borbu protiv Aleksandra Vučića.\nDSS: Maršićanin umesto Sande Rašković Ivić\nPredsedništvo Demokratske stranke Srbije konstatovalo je danas ostavku Sande Rašković Ivić na mesto predsednice stranke, koja je ovlastila potpredsednika stranke Dragana Maršićanina da je zamenjuje.\nSanda Rašković Ivić podnela ostavku na funkciju predsednice DSS\nPredsednica Demokratske stranke Srbije Sanda Rašković Ivić saopštila je da podnosi ostavku na tu funkciju zbog neslaganja u vezi sa formiranjem lokalnih koalicija sa SNS, naročito u centralnim beogradskim opštinama.\n07:37 Krst kraj Ribnice: Bakljama osvetleli mesto rođenja Svetog Simeona /video/


13.05.2022 u 11:24\nDovoljno dokaza za zločin u Dobrovoljačkoj\nBANjALUKA – Odluka Suda BiH da u celosti potvrdi optužnicu Tužilaštva BiH u predmetu „Dobrovoljačka” samo potvrđuje činjenicu da ima dovoljno materijalnih i drugih dokaza da se odgovorni za ovaj stravični zločin konačno nađu pred licem pravde i adekvatno kazne, izjavio je direktor Republičkog centra za istraživanje rata, ratnih zločina i traženje nestalih lica Republike Srpske Milorad Kojić. „Republički centar je aktivno godinama učestvovao u prikupljanju ovih dokaza i sve to vreme aktivno sarađivao sa predstavnicima nadležnog tužilaštva. Da budem iskren, bilo je bojazni da li će ovaj predmet stići do nadležnih sudova, da li će opet biti raznih opstrukcija od pojedinaca iz bošnjačke političke elite, koji to godinama rade. Ono što ohrabruje jeste činjenica da je postupajući sudija Suda\n03.05.2022 u 14:57\nOdata pošta ubijenim pripadnicima JNA u Dobrovoljačkoj ulici, u Sarajevu Srbiju nazivaju agresorom\nBANjALUKA - Preživeli iz vojne kolone JNA koja se povlačila iz Sarajeva, i delegacija Narodne skupštine Republike Srpske danas su položili u sveće i zapalili sveće na mestu tog napada u nekadašnjoj Dobrovoljačkoj ulici pre trideset godina. Željko Pantelić, jedan od preživelih, rekao je novinarima da je „žalosno što je do sada za stradanje pripadnika JNA u Sarajevu optužnica podignuta samo za napad 3. maja”, a ne i za period od 20. aprila do 23. maja, kada se desilo poslednje ubistvo u sarajevskoj Kasarni „Maršal Tito”. „Mi živimo u nadi da će se podići optužnica i za te događaje”, kazao je Pantelić. Milenko Perić koji je bio ranjen u napadu Teritorijalne odbrane i Zelenih beretki na kolonu JNA koja se povlačila iz Sarajeva, rekao je da je bio izvučen iz kamiona i da su mu pucali u noge.\n02.05.2022 u 11:57\nObeležavanje 30 godina od zločina u Dobrovoljačkoj\nSARAJEVO – Danas i sutra biće obeleženo 30 godina od zločina nad vojnicima JNA u Sarajevu, kada su ubijena 42 pripadnika JNA, 71 je ranjen, a 207 ih je zarobljeno. Pripadnici JNA su, nakon zarobljavanja, dovedeni na lokalitet Velikog parka, u blizini Doma policije u centru Sarajeva, gde su ubijeni rafalima iz vatrenog oružja, navodi RTRS, a prenosi Tanjug. Sud BiH je u prvostepenoj presudi oslobodio ratnog komandanta Specijalne jedinice Ministarstva unutrašnjih poslova Republike BiH Dragana Vikića optužbi za ratni zločin u Velikom parku u Sarajevu.\n27.04.2022 u 15:07\nOptužnica za masakr vojnika JNA u Dobrovoljačkoj ulici u Sarajevu\nSarajevo – Tri decenije nakon masakra vojnika JNA u Dobrovoljačkoj ulici u Sarajevu 3. maja 1992. godine, Tužilaštvo BiH podiglo je optužnicu protiv deset osumnjičenih. Osim Ejupa Ganića, člana ratnog Predsedništva BiH, među optuženima za jedan od prvih i najvećih zločina počinjenih na području Sarajeva nad pripadnicima srpske nacionalnosti, nalaze se i Zaim Backović, Hamid Bahto, Hasan Efendić, Fikret Muslimović, Jusuf Pušina , Bakir Alispahić, Enes Bezdrob, Ismet Dahić i Mahir Žiško. U napadu muslimanskih vojnih i paravojnih formacija na kolonu JNA, koja se nenaoružana po dogovoru povlačila iz Sarajeva, ubijeno je osam pripadnika JNA, ranjeno njih 24 i zarobljeno, kako navode iz Tužilaštva BiH „više desetina vojnika i civila koji su mučeni i\n21.04.2022 u 11:23\nOslobođeni za ubistvo vojnika JNA u Sarajevu\nSARAJEVO - Sud BiH danas je prvostepenom presudom oslobodio četvoricu bivših pripadnika policijskih i bezbednosnih struktura takozvane RBiH optuženih za ubistvo pripadnika JNA 22. aprila 1992. godine u Sarajevu. Oslobođeni su bivši komandant Specijalne jedinice MUP-a takozvane RBiH Dragan Vikić, pomoćnik ministra unutrašnjih poslova tadašnje BiH Jusuf Pušina, kao i Nermin Uzunović i Mladen Čovčić. Dve sudnice Suda BiH bile su prepune ljudi koji su podržavali ono što je učinila ova četvorka, a izricanju presude prisustvovale su i porodice žrtava, dok se veliki broj ljudi okupio ispred zgrade Suda BiH, prenela je RTRS. Kako je saopšteno, optužnica ove osobe tereti da su, kao pripadnici policijskih i bezbednosnih struktura, u vreme oružanog sukoba između takozvane Armije BiH i\n18.02.2022 u 11:29\nZavršne reči za ubistvo osam pripadnika Jugoslovenske narodne armije\nSARAJEVO - U Sudu BiH danas je počelo iznošenje završnih reči odbrane Dragana Vikića, komandanta Specijalne jedinice i komandanta Jedinice rezervnog sastava Jusufa Pušine, tada pomoćnika ministra, koji su optuženi sa Nerminom Uzunovićem i Mladenom Čovčićem za ubistva osam pripadnika Jugoslovenske narodne armije (JNA) u Velikom parku tokom proteklog rata. Vikić je, kao bivši komandant Specijalne jedinice i komandant Jedinice rezervnog sastava, optužen da nije sprečio ni preduzeo mere na kažnjavanju podređenih, kao i Pušina, koji je bio pomoćnik ministra unutrašnjih poslova za uniformisanu policiju. Uzunović i Čovčić su optuženi kao nekadašnji pripadnici Jedinice rezervnog sastava policije, preneo je Tanjug. Suđenje traje četiri godine, a pre nekoliko dana Tužilaštvo BiH je završilo sa\n17.02.2022 u 19:00\nDa li će biti pravde za vojnike ubijene u Dobrovoljačkoj ulici\nOd našeg stalnog dopisnika Banjaluka – Tri decenije nakon zločina nad vojnicima JNA u Sarajevu, jednog od prvih ratnih zlodela u BiH, iz Tužilaštva najavljuju odluku o predmetu. „Tužilaštvo BiH intenzivno radi na predmetu ’Dobrovoljačka ulica’ i uskoro će biti doneta tužilačka odluka”, potvrđeno je iz ove pravosudne institucije. Potvrda iz Tužilaštva došla je nakon što su objavljena saznanja banjalučkih medija da bi Tužilaštvo BiH uskoro moglo da podigne optužnicu za zločin nad pripadnicima JNA, koji se dogodio 2. i 3. maja 1992. u Dobrovoljačkoj ulici u Sarajevu. Kako pišu „Nezavisne”, u bošnjačkim krugovima u Sarajevu već je zavladala panika, jer Tužilaštvo saslušava osumnjičene u predmetu „Dobrovoljačka”. I bivši reis Islamske zajednice BiH Mustafa Cerić smatra da treba da se\nOptužnica za zločin nad vojnicima JNA još čeka potvrdu\nTužilaštvo za ratne zločine Srbije podiglo je optužnicu protiv nekadašnjeg pripadnika Zbora narodne garde (ZNG-Zenge) B.T. zvanog „Ranko”, kojom ga tereti za zločine nad zarobljenim pripadnicima JNA, koji su u septembru 1991. godine odvedeni u logor, formiran u zagrebačkom naselju Rakitje u Centru za obuku MUP Hrvatske. Prema saznanjima Tanjuga, B.T. je poreklom Albanac koji je nakon rata promenio ime i dobio hrvatsko državljanstvo, ali su mu srpski istražni organi ušli u trag i identifikovali ga kao jednog od počinilaca ovog gnusnog zločina, u kojem je na najzverskiji način mučeno i prebijano 14 vojnika JNA, od kojih je B.T. jednog ubio. Međutim, ova optužnica, koja je 7. jula 2021. godine predata sudu na potvrđivanje, još nije potvrđena. Vanpretresno veće Odeljenja za ratne


Sukob Italije i Sjeverne Koreje, oteta kćerka diplomate?\nItalija je danas upozorila da će sigurno platiti cijenu oni za koje se utvrdi da su odgovorni za otmicu kćerke nestalog sjevernokorejskog diplomate u Rimu, ukoliko se ispostavi da je do otmice došlo.\nPrema nekim izvorima, naime, kćerka nekadašnjeg vršioca dužnosti ambasadora Sjeverne Koreje oteta je iz Rima i prebačena u Pjongjang, a predstavnik Ministarstva spoljnih poslova Italije poručio je na Fejsbuku da će odgovorni za otmicu odgovarati, jer to će, kako je naveo, biti slučaj bez presedana, prenio je Rojtes.\nInače, sjevernokorejski diplomata Džo Song Gil, koji je bio vršilac dužnosti ambasadora u Italiji, nestao je u novembru prošle godine zajedno sa svojom suprugom, o čemu je javnost obavijestio u januaru ove godine poslanik u južnokorejskom parlamentu, a nakon što su se pojavili navodi da je diplomata pobjegao.\nBivši zamjenik sjevernokorejskog ambasadora u Velikoj Britaniji Tae Jong Ho, koji je pobjegao u Južnu Koreju 2016. godine, rekao je juče, na konferenciji za novinare u Seulu, da Gil nije mogao da povede kćerku sa sobom kada je pobjegao iz ambasade u Rimu.\n"Sjevernokorejske vlasti odmah su je vratile kući i ona je sad pod njihovim nadzorom u Pjongjangu", tvrdi on, pozivajući se na kontakte koje ima u Pjongjangu.\nDi Stefano, inače član Pokreta Pet zvezdica, smatra da je Italija trebalo da zaštiti kćerku sjevernokorejskog diplomate.\n"Sada ona rizikuje da bude mučena u jednom od najgorih režima u svijetu", smatra Di Stefano.\nAntonio Radzi, bivši italijanski poslanik, koji čvrsto brani Sjevernu Koreju, tvrdi da su Džoovu kćerku napustili roditelji i da je ona sada bezbijedna i da se nalazi kod babe i dede.\n"Normalno je da su je poslali babi i dedi", rekao je Radzi negirajući da se ona nalazi u bilo kakvoj opasnosti.\nRojters podsjeća da je uobičajeno da Pjongjang traži diplomatama, koji odlaze u inostranstvo, da kod kuće ostave barem jedno dijete, ali da postoje izuzeci kada su u pitanju oni koji su najviše pozicionirani ili koji su najlojalniji rukovodstvu te zemlje.\nSjeverna Koreja Italija\nTramp: Sjeverna Koreja ima ogroman ekonomski potencijal\nBiće raščišćen u roku od dva dana\nJužna Koreja zatvara najveću klanicu pasa\nGradnja kulta ličnosti mladog vođe\nSjeverna Koreja javno izložila portret Kim Džong Una


Srpska lista Archives - KRIK\nGodinu dana bez odgovora ko je ubio Olivera Ivanovića\nGodinu dana od ubistva Olivera Ivanovića, srpsko tužilaštvo zvanično nije ni otvorilo istragu. Pomak su napravili kosovski istražni organi koji su u novembru uhapsili prve osumnjičene pomagače. Ni njihova istraga, međutim, nije dovela do imena izvršilaca i nalogodavaca. Istovremeno, oni koji su nekada Ivanovića javno napadali i optuživali ga u […]\nN1: Milan Radoičić dao izjavu srpskoj policiji\nPolicija je saopštila da je razgovarala sa M.R. u vezi sa njegovim saznanjima o ubistvu Olivera Ivanovića. N1 piše da je razgovor obavljen sa Milanom Radoičićem, kontroverznim biznismenom sa severa Kosova i potpredsednikom Srpske liste, za kojim traga kosovska policija zbog sumnje da je umešan u ubistvo Ivanovića. Piše: Bojana […]


26 Sep 2017 - 15:30 Vesti Link\nBeograd/Šabac, 26. septembar 2017. - Japanska kompanija YAZAKI, vodeći svetski proizvođač kablova za auto industriju, zvanično je otvorila fabriku 26. septembra 2017. godine u Šapcu. U ovom trenutku, YAZAKI fabrika predstavlja jednu od najvećih grinfild investicija u Srbiji. Glavna delatnost japanske kompanije je proizvodnja elektronskih komponenti za kamione OEM, koji će se izvoziti na evropsko tržište.\nIzgradnja pogona počela je prošle godine i trajala je 258 dana. YAZAKI trenutno predstavlja najveću fabriku u Šapcu, u čijem sklopu se nalaze proizvodni pogon, kancelarije, magacin, kantina i zdravstvena ambulanta. To su standardne prostorije u svim YAZAKI fabrikama širom sveta, postavljene sa ciljem da se zaposlenima obezbedi što kvalitetnije radno okruženje.\n„Danas YAZAKI posluje u 46 zemalja i zapošljava 290.000 radnika. Naša korporativna politika podrazumeva punu posvećenost održivom, bezbednom i ekološki prihvatljivom poslovanju. Ponosni smo što možemo da istaknemo da smo i dalje na usluzi našim klijentima i da kontinuirano pružamo podršku društvu, uopšte“ izjavio je gospodin Šinđi Yazaki, predsednik YAZAKI korporacije i dodao da neizmernu zahvalnost duguje Vladi Srbije, gradu Šapcu, Ambasadi Japana, kompaniji Daimler, kao i zaposlenima koji su doprineli ostvarenju korporativne vizije.\nNeposredno pre puštanja u pogon prve proizvodne linije, za zaposlene je bila obezbeđena obuka u YAZAKI fabrikama u inostranstvu. Od juna meseca krenuo je sa radom i Trening centar za obuku zaposlenih u Srbiji, gde radnici stiču neophodna znanja i veštine, a sve u cilju konstantnog unapređenja kvaliteta poslovanja. Ove godine YAZAKI je zaposlio preko 500 radnika koji su prošli sve neophodne obuke za radno mesto na kome su angažovani. Do kraja 2019. godine japanska kompanija YAZAKI planira da zaposli do 1.700 radnika u Srbiji.


Izložba Milutin Milanković, život i delo na otvaranju „Pirotskog kulturnog leta 2019“ - Udruženja Milutin Milanković\nIzložba Milutin Milanković, život i delo na otvaranju „Pirotskog kulturnog leta 2019“\nU okviru manifestacije „Pirotsko kulturno leto 2019“ u Galeriji Muzeja Ponišavlja 01. jula 2019. otvorena je izložba „Milutin Milanković, život i delo“\nPoslenici kulture i nadležni organi opštine Pirot, na inicijativu Saše Popovića, doneli su odluku da se u okviru ove, već nadaleko poznate, manifestacije nađe mesto i za Milutina Milankovića, i to da manifestacija otpočne upravo sa izložbom. Grad Pirot, uz još dvadeset gradova u Srbiji i četiri u Republici Srpskoj ima ulicu sa imenom velikana i na taj način doprinosi trajnom sećanju i sprečavanju zaborava.\nDirektor Muzeja Ponišavlja Saša Jovanović doneo je odluku o odlaganju radova na restauraciji Muzeja, upravo radi izložbe o Milankoviću, čime je, uz kustosa Tatijanu Karanović, omogućio uspelu manifestaciju, koja je realizovana i uz pomoć renomirane kompanije Tigar Tajres.\nUprkos nepovoljnom terminu održavanja, uočljivo je bilo značajno prisutno građana, prosvetnih radnika i predstavnika lokalnih organa vlasti. Zanimljivost izložbe i njen značaj posebno su uočili profesori fizike osnovnih i srednjih škola, koji su zamolili da se izložba postavi i u školskim ustanovama za vreme prvog polugodišta iduće školske godine, čime bi omogućili da svi učenici posete izložbu i odgledaju neki film iz produkcije Udruženja.\nIzložba je pobudila veliko zanimanje sredstava javnog informisanja, kako lokalnih, tako i regionalnih, koji su objavili niz informacija i video zapisa sa otvaranja.


BRUTO DEVIZNE REZERVE NBS 13,11 milijardi evra na kraju marta | Biznis.rs\nBRUTO DEVIZNE REZERVE NBS 13,11 milijardi evra na kraju marta\n10.4.2020 19:28 Autor: Redakcija Biznis.rs 0\nBruto devizne rezerve Narodne banke Srbije (NBS) na kraju marta iznosile su 13 milijardi i 114 miliona evra, saopštila je NBS. Deviznim rezervama na...\nBruto devizne rezerve Narodne banke Srbije (NBS) na kraju marta iznosile su 13 milijardi i 114 miliona evra, saopštila je NBS.\nDeviznim rezervama na ovom nivou obezbeđuje se pokrivenost novčane mase M1 sa 165 odsto i oko šest meseci uvoza roba i usluga, što je dvostruko više od standarda adekvatne pokrivenosti. Neto devizne rezerve (umanjene za devizna sredstva banaka po osnovu obavezne rezerve) na kraju marta iznosile su 10 milijardi i 947 miliona evra.\nNa kraju marta bruto devizne rezerve bile su za 344 miliona evra manje nego na kraju prethodnog meseca, i to u najvećoj meri kao rezultat neto razduženja države (263 miliona evra) po osnovu deviznih hartija od vrednosti i deviznih kredita što je doprinelo smanjenju javnog duga.\nNeto odlivi, ali u znatno manjen iznosu, zabeleženi su na osnovu aktivnosti NBS na domaćem deviznom tržištu. Obim realizovane trgovine devizama na međubankarskom deviznom tržištu u martu iznosio je 774 miliona evra i bio je za oko 290 miliona evra veći nego u prethodnom mesecu. U prvom tromesečju ove godine, u međubankarskoj trgovini realizovano je ukupno 1 milijarda i 877 miliona evra, navodi se u saopštenju NBS.\nU martu, kao i od početka godine, vrednost dinara gotovo je nepromenjena u odnosu na evro. NBS je na međubankarskom deviznom tržištu u martu neto prodala 135 miliona evra. Posmatrano od početka godine, NBS je neto prodala 185 miliona evra, saopštila je NBS.\nDEVIZNE REZERVE DINAR NARODNA BANKA SRBIJE NBS NOVAC SRBIJA\nHRVATSKE DEVIZNE REZERVE U PADU ZBOG KORONA VIRUSA HNB će održavati stabilan…\nNETO DEVIZNE REZERVE NBS U JUNU 11,8 MILIJARDI EVRA Bruto devizne rezerve 14…\nDEVIZNE REZERVE NA KRAJU SEPTEMBRA 13,3 MILIJARDE EVRA Manje nego prethodnog…


Izabrana nova Vlada Kosova :: Region\nSkupština Kosova izabrala je sa 66 glasova za i 10 uzdržanih izabrala novu Vladu Kosova na čelu sa liderom pokreta Samoopredjeljenje Aljbinom Kurtijem.\nPrije glasanja sjednicu su napustili poslanici Demokratske partije Kosova, koji su dominirali u napadima na Kurtija i novu Vladu.\nPoslije izbora novi ministri su zajedno sa novim premijerom položili zakletvu.\nPrvi zamjenik premijera je Avdulah Hoti iz DSK, drugi zamjenik premijera je Haki Abazi iz PS.\nDanašnju sjednicu Skupštine pratio je veliki broj ambasadora akreditovanih na Kosovu.\nSpasiste se i vi velikosprstva, cestitam!


Opštine u Srbiji imaju još samo 10 dana da se prijave za program energetske sanacije stambenih zgrada, kuća i stanova u Srbiji.\nPrijave na Javni poziv za dodelu sredstava za finansiranje Programa energetske sanacije stambenih zgrada, porodičnih kuća i stanova koji sprovode jedinice lokalne samouprave su u toku i traju do 21. maja\nDonošenje odluke o finansiraju i potpisivanje ugovora sa njima očekuje se sredinom idućeg meseca, najavljuju iz resornog ministarstva.\nMinistarstvo rudarstva i energetike raspisalo je nedavno Javni poziv za dodelu sredstava za finansiranje Programa energetske sanacije stambenih zgrada, porodičnih kuća u stanova koji sprovode jedinice lokalne samouprave, a rok za prijavu za dodelu sredstava je 21. maj.\nUgovori sa odabranim opštinama, one propisuju uslove\nPo isteku roka za prijave, odabrane lokalne samouprave će nakon potpisivanja ugovora sa Ministarstvom i donošenja svojih propisa o raspodeli sredstava, raspisati dva javna poziva, navode za BIZLife portal u Ministarstvu rudarstva i energetike.\nPrvi za izbor privrednih subjekata koji se bave energetskom sanacijom i nakon formiranja liste subjekata, biće raspisan poziv za građane, koji će se obraćati izabranim privrednim subjektima za stručnu pomoć oko radova i od kojih će dobijati predračune za radove, a koje će zatim prilagati uz prijavu na javni poziv.\nOčekuje se da će javni pozivi za građane biti raspisani početkom trećeg kvartala 2021. godine.\nKoje će biti obaveze zainteresovanih građana?\nGrađani će u zavisnosti za koliko se njihova jedinica lokalne samouprave opredelila mera energetske efikasnosti (zamena stolarije, postavljanje termičke izolacije, ugradnja kotlova na biomasu ili gas i druge mere u skladu sa Javnim pozivom) izabrati meru i obratiti se preduzeću sa liste za stručnu pomoć oko radova i za dobijanje predračune za radove.\nGrađani će zatim prilagati uz prijavu i predračun, kao i drugu dokumentaciju traženu javnim pozivom, objašnjavaju nadležni.\nZatim će Komisija u skladu sa sopstvenim propisom o raspodeli sredstava, na koji su prethodno pribavili saglasnost ministarstva i javnim pozivom, izvršiti bodovanje i formirati rang listu prijava građana, koja će biti osnov za donošenje odluke o finansiranju.\nNakon toga zaključiće se ugovori sa privrednim subjektima o finansiranju radova na energetskoj sanaciji i krenuće se sa radovima.\nPo završetku radova, Komisija jedinica lokalnih samouprava će obići objekte i na osnovu tog izveštaja i fakture izvođača – izabranog privrednog subjekta sredstva subvencije će se preneti izvođaču.\nOsim budžetskih sredstava očekuje se pomoć i međunarodnih institucija\nAktuelni javni poziv je raspisan kao pilot projekat koji se realizuje sa vladom Švajcarske kroz projekat RELOF 2 u cilju da se ovaj mehanizam isproba i utvrde moguće poteškoće u realizaciji, navode u resornom ministarstvu.\nNa osnovu pilot projekta Ministarstvo rudarstva i energetike će dalje razvijati modele i mogućnosti subvencija mera energetske sanacije.\n„Osim budžetskih sredstava u narednim godinama očekujemo finansijsku podršku fondova EU, kao i međunarodnih finansijskih institucija kao što su Svetska banka, Evropska investiciona banka, Banka za obnovu i razvoj, Nemačka razvojna Banka KfW i slično“, navode u Ministarstvu rudarstva i energetike.\nIstiču i da je ovo samo početak aktivnosti na unapređenju energetske efikasnosti u stambenom sektoru u koji do sada država nije ulagala i očekuje se da će se u narednim godinama kroz različite programe finansiranja podržane od Ministarstva, energetski rehabilitovati veliki deo postojećeg neefikasnog stambenog fonda Srbije i smanjiti potrošnja u domaćinstvima koja trenutno iznosi više od trećine ukupne potrošnje energije..\njavni poziv/lokalne samouprave/prijave/stolarija/subvencije/zamena


Vlada FBiH treba u ići Visoko po dobru lekciju iz prodaje\n//\tVlada FBiH treba u ići Visoko po dobru lekciju iz prodaje\tVlada FBiH treba u ići Visoko po dobru lekciju iz prodaje\tObjavljeno: 04 April 2017\tVlada FBiH prošle je sedmice donijela odluku o modelu privatizacije državnog kapitala u Sarajevo osiguranju. Prema toj odluci, državni kapital Sarajevo osiguranja, koji iznosi 45,49 posto od ukupno emitovanih dionica, prodavat će se metodom neposredne pogodbe. Kriteriji po kojima će biti vršeno bodovanje ponuda su cijena, poslovni potencijal ponuđača te prisutnost na tržištu osiguranja, strategija razvoja i tako dalje, a postupak prodaje, kako je saopšteno, provodit će Agencija za privatizaciju u FBiH. Nakon objavljivanja te odluke javnosti su se potom odmah obratili i nadležni iz Sarajevo osiguranja koji su posredstvom saopštenja kazali da se radi o odluci koja dolazi u najbolje vrijeme, jer, kako tvrde, dolazi u vrijeme uspješne akvizicije drugih subjekata u osiguranju, aludirajući najvjerovatnije na nedavnu prodaju VGT osiguranja Visoko austrijskom Grazer Wechselseitige Versicherung, odnosno Grawe osiguranju.\nDakle, opet se prilično zakuhalo oko prodaje državnog kapitala Sarajevo osiguranja. No, pogledajmo sada o čemu se tu zaista radi? Krenimo redom. Sarajevo osiguranje ima ukupno emitovane 4.634.633 dionice, nominalne vrijednosti 10 KM po dionici. Vlada FBiH kontroliše 45,49 posto, odnosno ukupno 2.108.469 dionica, dok su većina drugih preostalih velikih dioničara ZIF-ovi (zatvoreni investicioni fondovi). Drugi po veličini dioničar u Sarajevo osiguranju je trenutno ZIF BIG Sarajevo koji posjeduje čak 24,99 posto dionica. Prema podacima Agencije za osiguranje BiH, ukupna premija Sarajevo osiguranja u prošloj godini iznosila je 54,8 miliona KM, što je obezbijedilo Sarajevo osiguranju tržišni udjel u FBiH od 8,65 posto u ukupnoj premiji svih bh. društava, odnosno 12,28 posto u ukupnoj premiji društava iz entiteta. Dodajmo još svemu tome i da je Sarajevo osiguranje 2015. godinu završilo sa 450 hiljada KM neto dobiti te da su kapital i tehničke rezerve Sarajevo osiguranja - što je još važnije - na kraju godine iznosile 36,8 miliona KM.\nNo, pogledajmo sada malo i podatke vezane za VGT osiguranje, koje je nedavno prodato. VGT osiguranje ima tržišni udjel od 4 posto. Kapital i tehničke rezerve VGT-a iznose 9,4 miliona KM, a neto dobit kompanije na kraju 2015. iznosila je “samo” 60 hiljada KM. U takvoj situaciji Halim Zukić i Remis d.o.o. iz Visokog - firma čiji je Zukić također većinski vlasnik - uspjeli su prodati 27.026 dionica VGT osiguranja za 17.827.971 KM, što znači da je postignuta jedinična prodajna cijena od 659,65 KM po dionici! Očigledno, i premijer i svi njegovi savjetnici te kompletna Vlada bi itekako puno mogli naučiti o prodaji od Halima Zukića, zar ne? Naravno, ne može se baš direktno porediti vrijednost dionica VGT-a i Sarajevo osiguranja, jer je nominalna vrijednost u prvom slučaju 230, a u drugom 10 KM. No, svejedno, Halim Zukić je ipak uspio postići 2,8 puta veću prodajnu cijenu od nominalne vrijednosti dionica, što bi u slučaju Sarajevo osiguranja odgovaralo prodajnoj cijeni od recimo 28 KM! No, sudeći prema posljednjim najavama premijera, prodajna bi cijena za Sarajevo osiguranje mogla ići i ispod 10 KM po dionici.\nI šta na kraju reći? Premijer kaže da je za Vladu FBiH trenutno najvažnije zadržati radna mjesta. Međutim, ako je to tačno, onda u tom slučaju i premijer i Vlada imaju daleko bolje i efikasnije rješenje. Neka onda zaustave prodaju Sarajevo osiguranje te potom kao većinski dioničar zadrže sva postojeća radna mjesta. To je daleko efikasnije od prodaje dionica i kasnijeg natezanja s kupcem oko zadržavanja radnih mjesta. Istini za volju, kod neposredne pogodbe mogu se postaviti i određeni uslovi, poput zadržavanja radnih mjesta, koji se pretoče u obaveze u prodajnom ugovoru. Nažalost, na nizu konkretnih slučajeva do sada kod nas vidjeli smo da to jednostavno ne funkcionira najbolje. Osim toga, kod neposredne pogodbe u ovom slučaju izuzetno je važno i pitanje bodovanja - poput bodovanja poslovnog potencijala i strategije razvoja - što jednostavno s pravom ledi krv u žilama i uposlenicima i sindikalcima Sarajevo osiguranja te opoziciji i koalicionim partnerima. Tu se zaista stvara ogroman manevarski prostor za razne mahinacije i namještanje prodaje unaprijed odabranom ponuđaču, kao što to tvrde sindikalci, što znatno može sniziti prodajnu cijenu za kompaniju koja od 1947. godine ima veoma dobar i prepoznatljiv brend, više od 230 hiljada vjernih klijenata, desetine vrijednih nekretnina, veliko tržišno učešće te uvježbane, lojalne i sposobne uposlenike.